cyanic-selkie/wikianc huggingface dataset:
ഗുരുവായൂർ പാർത്ഥസാരഥിക്ഷേത്രം
ചരിത്രം
2017 സെപ്റ്റംബർ 21-ന് സ്റ്റേ കാലാവധി അവസാനിച്ചു. അന്നും ക്ഷേത്രം ഏറ്റെടുക്കാൻ മലബാർ ദേവസ്വം ബോർഡ് അധികൃതർ ക്ഷേത്രത്തിലെത്തി. എന്നാൽ, മുമ്പത്തേതിന് വിപരീതമായി അന്ന് വൻ സംഘർഷമാണ് ക്ഷേത്രത്തിലുണ്ടായത്. ഭക്തരും അധികൃതരും തമ്മിൽ വാക്കേറ്റമുണ്ടായപ്പോൾ പോലീസ് ഇടപെട്ടു. ചിലരെ അറസ്റ്റ് ചെയ്തുനീക്കി. മറ്റുചിലരാകട്ടെ, ഗോപുരവാതിലടച്ച് നാമജപം തുടങ്ങി. വളരെയധികം പ്രതിഷേധപരിപാടികൾ ഇതിന്റെ ഭാഗമായി നടത്തിപ്പോന്നിരുന്നു. ഒടുവിൽ, 2017 നവംബർ 7-ന് പുലർച്ചെ 2:30-ന് മലബാർ ദേവസ്വം ബോർഡ് അധികൃതർ വന്ന് ക്ഷേത്രം ഏറ്റെടുത്തു. ഇതിന്റെ പേരിൽ ബി.ജെ.പി. തൃശ്ശൂർ ജില്ലയിൽ ഹർത്താൽ ആഹ്വാനം ചെയ്തു. എന്നാൽ, അതോടെ ബഹളങ്ങൾ അവസാനിയ്ക്കുകയായിരുന്നു.
ക്ഷേത്രപരിസരവും മതിലകവും
ഗുരുവായൂർ പട്ടണത്തിന്റെ കിഴക്കുഭാഗത്ത് റെയിൽവേ സ്റ്റേഷന് സമീപമാണ് ക്ഷേത്രം സ്ഥിതിചെയ്യുന്നത്. കിഴക്കോട്ടാണ് ഈ ക്ഷേത്രത്തിന്റെയും ദർശനം. റെയിൽവേ സ്റ്റേഷനും ക്ഷേത്രവും ഏതാണ്ട് പരസ്പരാഭിമുഖമാണ്. കെ.ടി.ഡി.സി.യുടെ കീഴിൽ പ്രവർത്തിയ്ക്കുന്ന നന്ദനം ഹോട്ടൽ, പതഞ്ജലി സ്റ്റോർ തുടങ്ങിയവ സമീപത്തുതന്നെയുണ്ട്. ക്ഷേത്രത്തിന് മുന്നിലെത്തുന്നവർ ആദ്യം കാണുന്നത് മൂന്നുനിലകളോടുകൂടിയ കിഴക്കേ ഗോപുരമാണ്. ഗോപുരത്തിന് പ്രത്യേകിച്ച് അലങ്കാരങ്ങളൊന്നുമില്ലെങ്കിലും ഇരുവശത്തും ഗീതോപദേശത്തിന്റെ ചിത്രങ്ങളും ഗീതാവചനങ്ങളും കാണും. ഗോപുരത്തിന് പുറത്തുനിന്നുനോക്കിയാൽ തന്നെ ഭഗവദ്വിഗ്രഹം തെളിഞ്ഞുകാണാം. ഗോപുരത്തിന്റെ തെക്കുഭാഗത്താണ് ചെരുപ്പ് കൗണ്ടറുള്ളത്. വടക്കുഭാഗത്ത് ക്ഷേത്രക്കുളം സ്ഥിതിചെയ്യുന്നു.
ക്ഷേത്രത്തിന്റെ പുറത്തെ മതിൽക്കെട്ട് പൂർണ്ണമായും കരിങ്കല്ലിൽ തീർത്തതാണ്. ഇതിന്റെ ചുറ്റും ചുവന്ന ചായം പൂശിയിട്ടുണ്ട്. കാര്യമായ വലിപ്പമില്ലെങ്കിലും ആനപ്പള്ള തീർത്തിട്ടുള്ളത് ശ്രദ്ധേയമാണ്. കിഴക്കുഭാഗത്തെ പ്രധാന ഗോപുരം കൂടാതെ പടിഞ്ഞാറുഭാഗത്തും ഒരു ഗോപുരമുണ്ട്. ഇതിനടുത്ത് ക്ഷേത്രം വക ഹാളും കാണാം.
അകത്തുകടന്നാൽ പ്രത്യേകിച്ചൊന്നും തന്നെ കാണാനില്ല. ഭഗവദ്വാഹനമായ ഗരുഡനെ ശിരസ്സിലേറ്റുന്ന സാമാന്യം ഉയരമുള്ള ഒരു ചെമ്പുകൊടിമരമാണ് ആദ്യം കാണുന്നത്. അതിനപ്പുറം വലിയ ബലിക്കല്ല് കാണാം. ഇവിടെ ബലിക്കൽപ്പുരയില്ല. ഗോപുരത്തിന്റെ തെക്കുഭാഗത്ത് വഴിപാട് കൗണ്ടർ കാണാം. തെക്കുകിഴക്കേമൂലയിൽ പ്രദക്ഷിണവഴിയിൽ നിന്നുമാറി നവഗ്രഹക്ഷേത്രം പണിതിട്ടുണ്ട്. ദീർഘചതുരാകൃതിയിൽ തീർത്ത ഒരു ശ്രീകോവിലിൽ ഒറ്റക്കല്ലിലാണ് നവഗ്രഹങ്ങൾക്ക് സ്ഥാനം അനുവദിച്ചിരിയ്ക്കുന്നത്. ധ്യാനശ്ലോകത്തിൽ പറയുന്നതുപ്രകാരമുള്ള നവഗ്രഹരൂപങ്ങൾ ഇവിടെ കാണാം. നടുക്ക് സൂര്യനും കിഴക്ക് ശുക്രനും തെക്കുകിഴക്ക് ചന്ദ്രനും തെക്ക് കുജനും തെക്കുപടിഞ്ഞാറ് രാഹുവും പടിഞ്ഞാറ് ശനിയും വടക്കുപടിഞ്ഞാറ് കേതുവും വടക്ക് ഗുരുവും വടക്കുകിഴക്ക് ബുധനും സ്ഥിതിചെയ്യുന്നു. സൂര്യൻ, ബുധൻ, ശുക്രൻ എന്നിവർ കിഴക്കോട്ടും ചൊവ്വയും രാഹുവും കേതുവും തെക്കോട്ടും ചന്ദ്രനും ശനിയും പടിഞ്ഞാറോട്ടും ഗുരു മാത്രം വടക്കോട്ടും അഭിമുഖമായി കുടികൊള്ളുന്നു.
ക്ഷേത്രത്തിലെ പ്രദക്ഷിണവഴി പൂർണ്ണമായും കരിങ്കല്ല് പാകിയിട്ടുണ്ട്. ഭക്തർക്ക് മഴയും വെയിലുമേൽക്കാതെ ദർശിയ്ക്കാൻ പാകത്തിന് വഴി മുഴുവൻ നടപ്പുര പണിതിട്ടുണ്ട്. തെക്കുപടിഞ്ഞാറേമൂലയിൽ കിഴക്കോട്ട് ദർശനമായി അയ്യപ്പന്റെയും തൊട്ടടുത്ത് രക്ഷസ്സിന്റെയും പ്രതിഷ്ഠകൾ കാണാം. മുഖപ്പോടുകൂടിയ ശ്രീകോവിലാണ് അയ്യപ്പന് പണിതിട്ടുള്ളത്. ഇവിടെയുള്ള മുഖപ്പിലാണ് ഭക്തർ ശബരിമലയ്ക്കുപോകുന്ന ഭക്തർ മാലയിടുന്നതും കെട്ടുനിറയ്ക്കുന്നതും. പണ്ടെന്നോ ഈ പ്രദേശത്ത് കൊല്ലപ്പെട്ട ഒരാളുടെ ആത്മാവാണ് രക്ഷസ്സായി കുടികൊള്ളുന്നത്. വടക്കുപടിഞ്ഞാറേമൂലയിൽ കിഴക്കോട്ട് ദർശനമായി ക്ഷേത്രസ്ഥാപകനായ ശങ്കരാചാര്യരുടെ പ്രതിഷ്ഠയുണ്ട്. ശൈവാംശമെന്ന് വിശ്വസിയ്ക്കപ്പെടുന്ന ശങ്കരാചാര്യരെ ശിവനായി സങ്കല്പിച്ചുകൊണ്ടുള്ള പൂജകളാണ് ഇവിടെ നടത്തിവരുന്നത്. വടക്കുഭാഗത്ത് ഊട്ടുപുര കാണാം. വിശേഷദിവസങ്ങളിൽ ഇവിടെ ഭക്തർക്ക് പ്രസാദ ഊട്ട് നടത്തിവരുന്നു.
ശ്രീകോവിൽ
ദീർഘചതുരാകൃതിയിൽ തീർത്ത ഒരു കൂറ്റൻ ശ്രീകോവിലാണ് ഇവിടെയുള്ളത്. തേരിന്റെ ആകൃതിയിലുള്ള ഈ ശ്രീകോവിൽ പാർത്ഥസാരഥീഭാവത്തിന് ഏറ്റവും അനുയോജ്യമായതായി കണക്കാക്കപ്പെടുന്നു. തേരിലുള്ള കുതിരകളും തേരിന്റെ ചക്രങ്ങളും അതേപോലെ ആവിഷ്കരിയ്ക്കപ്പെട്ടിട്ടുണ്ട്. മൊത്തത്തിൽ കരിങ്കല്ലിലാണ് ശ്രീകോവിൽ തീർത്തിരിയ്ക്കുന്നത്. അകത്തേയ്ക്ക് കയറാൻ സോപാനപ്പടികളുണ്ട്. അവ ഇരുവശത്തുനിന്നും കയറാവുന്ന രീതിയിലാണ് നിർമ്മിച്ചിരിയ്ക്കുന്നത്. സോപാനത്തിലേയ്ക്കുള്ള പ്രവേശനകവാടത്തിന്റെ ചുവട്ടിൽ ഗീതോപദേശരൂപം കൊത്തിവച്ചിട്ടുണ്ട്. സോപാനപ്പടികൾ പൂർണ്ണമായും പിച്ചളയിൽ പൊതിഞ്ഞ് സ്വർണ്ണം പൂശി വച്ചിരിയ്ക്കുന്നു. ശ്രീകോവിലിനകത്ത് ഒരു മുറിയേയുള്ളൂ. അതാണ് ഗർഭഗൃഹം. മൂന്നടിയോളം ഉയരം വരുന്ന അതിമനോഹരമായ പാർത്ഥസാരഥീവിഗ്രഹം കിഴക്കോട്ട് ദർശനമായി പ്രതിഷ്ഠിയ്ക്കപ്പെട്ടിരിയ്ക്കുന്നു. കൃഷ്ണശിലയിൽ തീർത്ത വിഗ്രഹത്തിന് രണ്ട് കൈകളേയുള്ളൂ. ഒരു കയ്യിൽ തേര് തെളിയ്ക്കാനുള്ള ചമ്മട്ടിയും മറുകയ്യിൽ ശംഖും കാണാം. തറനിരപ്പിൽ നിന്ന് ഏറെ ഉയരെയാണ് ശ്രീകോവിൽ. അതിനാൽ കുള്ളന്മാർക്കും കുട്ടികൾക്കും വിഗ്രഹം കാണാൻ നന്നേ ബുദ്ധിമുട്ടേണ്ടിവരും.
ശ്രീകോവിലിന്റെ പുറംചുവരുകൾ തീർത്തും അനലംകൃതമാണ്. ഈയിടെയായി അവിടങ്ങളിൽ ചുവർച്ചിത്രങ്ങൾ വരച്ചുചേർക്കാൻ പദ്ധതികൾ വരുന്നുണ്ട്. രണ്ടുനിലകളോടുകൂടിയ ശ്രീകോവിലിന്റെ ഇരുനിലകളും ചെമ്പുമേഞ്ഞിരിയ്ക്കുന്നു. വടക്കുവശത്ത് അഭിഷേകജലം ഒഴുകിപ്പോകുന്ന ഓവ് കാണാം. ഓവുതാങ്ങിയായി ഇവിടെ ഉണ്ണിഭൂതമുണ്ട്.
നാലമ്പലം
ശ്രീകോവിലിനെ ചുറ്റിപ്പറ്റി നാലമ്പലം പണിതിരിയ്ക്കുന്നു. അകത്ത് സ്ഥലം വളരെക്കുറവാണെങ്കിലും തിരക്കില്ലാത്തതിനാൽ സുഖമായി പ്രദക്ഷിണം വയ്ക്കാം. നാലമ്പലത്തിലേയ്ക്ക് കടക്കുന്ന വഴിയിൽ ഇരുവശവും വാതിൽമാടങ്ങൾ കാണാം. നാമജപത്തിനും മറ്റ് പരിപാടികൾക്കുമായി ഇവ ഉപയോഗിച്ചുവരുന്നു. തെക്കുകിഴക്കേമൂലയിൽ തിടപ്പള്ളിയും വടക്കുകിഴക്കേമൂലയിൽ കിണറും പണിതിട്ടുണ്ട്. ശ്രീകോവിലിനെ ചുറ്റി അകത്തെ ബലിവട്ടം പണിതിരിയ്ക്കുന്നു. അഷ്ടദിക്പാലകർ (കിഴക്ക് - ഇന്ദ്രൻ, തെക്കുകിഴക്ക് - അഗ്നി, തെക്ക് - യമൻ, തെക്കുപടിഞ്ഞാറ് - നിര്യതി, പടിഞ്ഞാറ് - വരുണൻ, വടക്കുപടിഞ്ഞാറ് - വായു, വടക്ക് - കുബേരൻ, വടക്കുകിഴക്ക് - ഈശാനൻ), സപ്തമാതൃക്കൾ (ബ്രാഹ്മി/ബ്രഹ്മാണി, വൈഷ്ണവി, മഹേശ്വരി, ഇന്ദ്രാണി, വരാഹി, കൗമാരി, ചാമുണ്ഡി), വീരഭദ്രൻ, ഗണപതി, ശാസ്താവ്, സുബ്രഹ്മണ്യൻ, ദുർഗ്ഗ, ബ്രഹ്മാവ്, അനന്തൻ, നിർമ്മാല്യധാരി (ഇവിടെ വിഷ്വക്സേനൻ) എന്നിവരെ പ്രതിനിധീകരിയ്ക്കുന്ന ബലിക്കല്ലുകൾ ഇവിടെക്കാണാം. ബലിക്കല്ലുകൾ ദേവന്റെ വികാരങ്ങളാണെന്ന് വിശ്വസിച്ചുവരുന്നു. അതിനാൽ അവയിൽ ചവിട്ടാനോ തൊട്ട് തലയിൽ വയ്ക്കാനോ പാടില്ല. ശീവേലിസമയത്ത് ഇവയിൽ ബലിതൂകുന്നു. തെക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായി ഗണപതിപ്രതിഷ്ഠയുണ്ട്.
ശ്രീപാർത്ഥസാരഥി
ക്ഷേത്രത്തിലെ മുഖ്യപ്രതിഷ്ഠ. തന്റെ സുഹൃത്തായ അർജ്ജുനന്റെ തേരാളിയായി നിൽക്കുന്ന ശ്രീകൃഷ്ണഭഗവാന്റെ രൂപമാണ് പാർത്ഥസാരഥി (പാർത്ഥൻ അർജ്ജുനന്റെ മറ്റൊരു പേരാണ്. സാരഥി എന്ന വാക്കിന് ഇവിടെ തേരാളി എന്നാണ് അർത്ഥം). മൂന്നടിയോളം ഉയരമുള്ള ശിലാവിഗ്രഹത്തിൽ കിഴക്കോട്ട് ദർശനമായാണ് ശ്രീപാർത്ഥസാരഥിഭഗവാൻ കുടികൊള്ളുന്നത്. നിൽക്കുന്ന രൂപത്തിലുള്ള വിഗ്രഹമാണിവിടെ. ഭഗവാന്റെ വലതുകയ്യിൽ ചമ്മട്ടിയും ഇടതുകയ്യിൽ ശംഖും കാണാം. വിശ്വപ്രകൃതിയുടെ മൂലതേജസ്സിന്റെ മുഴുവൻ ആകർഷിച്ചുകൊണ്ട് ശ്രീപാർത്ഥസാരഥി ശ്രീലകത്ത് വാഴുന്നു. ചമ്മട്ടി (ചാട്ട) സമർപ്പണമാണ് ഇവിടെ ഭഗവാന് പ്രധാന വഴിപാട്. കൂടാതെ ഉദയാസ്തമനപൂജ, കളഭം ചാർത്തൽ, ചന്ദനം ചാർത്തൽ, പുരുഷസൂക്തപുഷ്പാഞ്ജലി, പാൽപ്പായസം, തൃക്കൈവെണ്ണ തുടങ്ങിയവയും ഭഗവാന് പ്രധാനമാണ്.
ഗണപതി
നാലമ്പലത്തിനകത്ത് തെക്കുപടിഞ്ഞാറേമൂലയിൽ കിഴക്കോട്ട് ദർശനമായാണ് സർവ്വവിഘ്നഹരനും ശിവപാർവ്വതീപുത്രനുമായ ഗണപതിഭഗവാന്റെ പ്രതിഷ്ഠ. നാലമ്പലത്തിനകത്തുള്ള ഏക ഉപപ്രതിഷ്ഠ ഇതാണ്. രണ്ടടി ഉയരം വരുന്ന ചെറിയൊരു വിഗ്രഹമാണ് ഗണപതിയ്ക്ക്. സാധാരണ ഗണപതിവിഗ്രഹരൂപങ്ങളിൽ നിന്ന് യാതൊരു വ്യത്യാസവും ഈ വിഗ്രഹത്തിനില്ല. വിഘ്നേശ്വരപ്രീതിയ്ക്കായി നിത്യേന ക്ഷേത്രത്തിൽ ഗണപതിഹോമം നടത്തിവരുന്നുണ്ട്. ഒറ്റയപ്പം, മോദകം, കറുകമാല തുടങ്ങിയവയാണ് മറ്റ് വഴിപാടുകൾ.
അയ്യപ്പൻ
നാലമ്പലത്തിന് പുറത്ത് തെക്കുപടിഞ്ഞാറേമൂലയിൽ പ്രത്യേകം ശ്രീകോവിലിൽ കിഴക്കോട്ട് ദർശനമായാണ് താരകബ്രഹ്മമൂർത്തിയായ അയ്യപ്പസ്വാമിയുടെ പ്രതിഷ്ഠ. ഒന്നരയടി ഉയരം വരുന്ന ഇവിടത്തെ വിഗ്രഹം ശബരിമലയിലേതുപോലെത്തന്നെയാണ്. മുഖപ്പോടുകൂടിയ ഈ ശ്രീകോവിലിനുമുന്നിലിരുന്നാണ് ശബരിമല തീർത്ഥാടകർ മാലയിടന്നതും കെട്ടുനിറയ്ക്കുന്നതും. നീരാജനം, അഷ്ടാഭിഷേകം, ഭസ്മാഭിഷേകം എന്നിവയാണ് അയ്യപ്പന് പ്രധാന വഴിപാടുകൾ.
നവഗ്രഹങ്ങൾ
നാലമ്പലത്തിന് പുറത്ത് തെക്കുകിഴക്കേമൂലയിൽ പ്രത്യേകം തീർത്ത ശ്രീകോവിലിലാണ് നവഗ്രഹങ്ങളുടെ പ്രതിഷ്ഠ. വൃത്താകൃതിയിലുള്ള ഒറ്റക്കല്ലിൽ പരസ്പരാഭിമുഖമല്ലാതെയാണ് ഒമ്പതുപേരെയും പ്രതിഷ്ഠിച്ചിരിയ്ക്കുന്നത്. നടുക്ക് സൂര്യനും കിഴക്ക് ശുക്രനും തെക്കുകിഴക്ക് ചന്ദ്രനും തെക്ക് കുജനും തെക്കുപടിഞ്ഞാറ് രാഹുവും പടിഞ്ഞാറ് ശനിയും വടക്കുപടിഞ്ഞാറ് കേതുവും വടക്ക് ഗുരുവും വടക്കുകിഴക്ക് ബുധനുമാണ് കുടികൊള്ളുന്നത്. സൂര്യനും ബുധനും ശുക്രനും കിഴക്കോട്ടും ചന്ദ്രനും ശനിയും പടിഞ്ഞാട്ടും കുജനും രാഹുവും കേതുവും തെക്കോട്ടും ഗുരു മാത്രം വടക്കോട്ടും അഭിമുഖമായി കുടികൊള്ളുന്നു. നവഗ്രഹപൂജയാണ് ഇവിടെ പ്രധാന വഴിപാട്. ഇത് ഓരോ ഗ്രഹത്തിനും വേറെവേറെയാകാം. ഇതിനോടനുബന്ധിച്ച് ചുറ്റുവിളക്കും ഉണ്ടാകാറുണ്ട്. നവധാന്യങ്ങൾ സമർപ്പിയ്ക്കുന്നതും പ്രധാന വഴിപാടാണ്.
ആദിശങ്കരാചാര്യർ
നാലമ്പലത്തിന് പുറത്ത് വടക്കുപടിഞ്ഞാറേമൂലയിൽ പ്രത്യേകം തീർത്ത ശ്രീകോവിലിൽ കിഴക്കോട്ട് ദർശനമായാണ് ആദിശങ്കരാചാര്യരുടെ പ്രതിഷ്ഠ. മുഖപ്പോടുകൂടിയ ഒരു വട്ടശ്രീകോവിലാണ് ശങ്കരാചാര്യർക്ക് പണിതിരിയ്ക്കുന്നത്. ആറടിയോളം ഉയരം വരുന്ന ഇരിയ്ക്കുന്ന രൂപത്തിലുള്ള വിഗ്രഹമാണ് ശങ്കരാചാര്യർക്ക്. ശൈവാംശമായി കണക്കാക്കപ്പെടുന്ന ശങ്കരാചാര്യരെ ശിവനായി സങ്കല്പിച്ചുകൊണ്ടുള്ള പൂജകളാണ് ഇവിടെ നടത്തിവരുന്നത്. കാവിപ്പട്ടുചാർത്തലാണ് ശങ്കരാചാര്യർക്ക് പ്രധാന വഴിപാട്. ധാര, കൂവളമാല, ഭസ്മാഭിഷേകം, ഇളനീരഭിഷേകം തുടങ്ങിവയും പ്രധാനമാണ്.
നിത്യപൂജകളും തന്ത്രവും
നിത്യേന മൂന്നുപൂജകളും മൂന്നുശീവേലികളുമുള്ള ഇടത്തരം ക്ഷേത്രമാണ് ഗുരുവായൂർ പാർത്ഥസാരഥിക്ഷേത്രം. പുലർച്ചെ നാലരയ്ക്ക് നടതുറക്കുന്നു. നിർമ്മാല്യദർശനമാണ് ആദ്യ ചടങ്ങ്. തുടർന്ന് നാലേമുക്കാലോടെ അഭിഷേകവും വാകച്ചാർത്തും നടത്തുന്നു. തുടർന്ന് വിഗ്രഹം അലങ്കരിച്ച് മലർ, ശർക്കര, കദളിപ്പഴം എന്നിവ നേദിയ്ക്കുന്നു. അഞ്ചരയോടെ ഉഷഃപൂജ നടത്തുന്നു. ഇത് കഴിഞ്ഞ് സൂര്യോദയസമയത്ത് നവഗ്രഹങ്ങളൊഴികെയുള്ള ഉപദേവതകൾക്കുള്ള പൂജകളും ഗണപതിഹോമവും നടത്തുന്നു. രാവിലെ എട്ടരയ്ക്കാണ് നവഗ്രഹങ്ങൾക്കുള്ള പൂജകൾ നടത്തുന്നത്. പത്തരയോടെ ഉച്ചപ്പൂജയും പതിനൊന്നുമണിയോടെ ഉച്ചശീവേലിയും നടത്തി പതിനൊന്നരയ്ക്ക് നടയടയ്ക്കുന്നു.
വൈകീട്ട് അഞ്ചുമണിയ്ക്ക് വീണ്ടും നടതുറക്കുന്നു. സന്ധ്യയ്ക്ക് സൂര്യാസ്തമയമനുസരിച്ച് ദീപാരാധന നടത്തുന്നു. തുടർന്ന് രാത്രി ഏഴുമണിയോടെ അത്താഴപ്പൂജയും ഏഴരയോടെ അത്താഴശീവേലിയും നടത്തി എട്ടുമണിയ്ക്ക് വീണ്ടും നടയടയ്ക്കുന്നു.
സാധാരണ ദിവസങ്ങളിലെ പൂജാക്രമങ്ങളാണ് മേലെ കാണിച്ചത്. വിശേഷദിവസങ്ങളിലും (ഉദാ: തിരുവുത്സവം, അഷ്ടമിരോഹിണി, മണ്ഡലകാലം) സൂര്യ-ചന്ദ്രഗ്രഹണങ്ങളുള്ള ദിവസങ്ങളിലും ഇതിന് മാറ്റം വരും. ഉദയാസ്തമനപൂജയുള്ളപ്പോഴും മാറ്റം വരും. അന്ന് 18 പൂജകളാണുണ്ടാകുക.
ഗുരുവായൂരിലെ മിക്ക ക്ഷേത്രങ്ങളിലേതും പോലെ ഇവിടെയും തന്ത്രാധികാരം പുഴക്കര ചേന്നാസ് മനയ്ക്കാണ്. ദേവസ്വം ബോർഡ് നിയമിയ്ക്കുന്ന വ്യക്തികളാണ് മേൽശാന്തിയും കീഴ്ശാന്തിയുമാകുക.
എത്തിച്ചേരാനുള്ള വഴി
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശ്രീകൃഷ്ണക്ഷേത്രങ്ങൾ
ഇറക്കുമതിത്തീരുവ സംരക്ഷണം
അഭ്യന്തര വ്യവസായത്തെ സംരക്ഷിക്കുന്നതിന് വേണ്ടിയുള്ള ചുങ്കവിഹിതത്തെയാണ് ഇറക്കുമതിത്തീരുവ സംരക്ഷണം എന്നത് കൊണ്ട് അർത്ഥമാക്കുന്നത്. ഇറക്കുമതിയിൽ നിയന്ത്രണം ഏർപ്പെടുത്തുന്നതിനൊപ്പം സർക്കാറിൻറെ വരുമാനം വർദ്ധിപ്പിക്കുന്നതിനുള്ള മാർഗങ്ങളിലൊന്നുമാണിത്.
ഇറക്കുമതിച്ചുങ്കം ഏർപ്പെടുത്തുന്നതും ഇളവ് നൽകുന്നതും അന്താരാഷ്ട്ര വാണിജ്യ സംഘടനയുടെ പ്രധാന ചർച്ചാവിഷയങ്ങളിലൊന്നാണ്.
പവിഴത്തുമ്പി
കേരളത്തിലെ മഴക്കാടുകളിലെ ശുദ്ധജലചതുപ്പുകളിൽ കാണപ്പെടുന്ന അഴകുള്ള ഒരിനം തുമ്പിയാണ് പവിഴത്തുമ്പി(Ruby-tailed Hawklet).
ഇറക്കുമതിത്തീരുവ സംരക്ഷണം
അവലംബം
വർഗ്ഗം:നികുതികൾ
പവിഴത്തുമ്പി
ശരീരപ്രകൃതി
ആൺ-പെൺ തുമ്പികൾ തമ്മിൽ വളരെയധികം കാഴ്ചയിൽ വ്യത്യാസമുണ്ട്. ആൺ പവിഴതുമ്പികളുടെ മുഖം വെളുപ്പും ലോഹവർണ്ണത്തോടുകൂടിയ പച്ചനിറവുമാണ്. ശരീരത്തിനും കണ്ണുകൾക്കും ഇരുണ്ട തവിട്ടുനിറമാണ്. സുതാര്യമായ ചിറകുകളിൽ കറുപ്പുനിറമുള്ള പുള്ളിക്കുത്തുണ്ട്. ചിറകുകൾ ആരംഭിക്കുന്നിടത്ത് മഞ്ഞനിറമാണ്. മുതുകിലും അരപ്പട്ടയിലും മുഴുവൻ പവിഴത്തോട് സാദൃശ്യമുള്ള ചുവപ്പുനിറമാണ്.
പെൺതുമ്പിയുടെ ശരീരം മഞ്ഞനിറത്തിലാണ്. മുതികിലും അരപ്പട്ടയിലും ആൺതുമ്പിയുടെ ചുവപ്പുനിറത്തിനുപകരം തിളങ്ങുന്ന കടുത്ത മഞ്ഞനിറം തന്നെയാണ്.
ആവാസവ്യവസ്ഥ
ചെറുസംഘങ്ങളായി സമൂഹജീവിതം നയിക്കുന്ന സ്വഭാവമുള്ള തുമ്പികളാണിവ. പശ്ചിമഘട്ടങ്ങളിലെ വനാന്തരങ്ങളിൽ മാത്രം കാനപ്പെടുന്ന ഒരു തനതു തുമ്പിവർഗ്ഗം കൂടിയാണിത്. ചതുപ്പുകളിലും കൈതക്കാടുകളിലും പൊന്തകളിലുമെല്ലാം മഴക്കാലങ്ങളിൽ യഥേഷ്ടം കാണാനാകും.
ശുദ്ധജലചതുപ്പുനിലങ്ങളോട് ചേർന്നുള്ള ഒഴുകുന്ന വെള്ളത്തിലാണ് ഇവ മുട്ടയിടുന്നത്. വനത്തിലുള്ളിലെ ചതുപ്പുകളുടെ നാശം ഇവയുടെ നിലനിൽപ്പിനു ഭീഷണിയാണ്.
അവലംബം
വർഗ്ഗം:കല്ലൻതുമ്പികൾ
ആൻഡേർസൺ, കാലിഫോർണിയ
ആൻഡേർസൺ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തുള്ള ശാസ്ത കൗണ്ടി യിൽ, റെഡ്ഡിങ്ങിന് ഏകദേശം 10 മൈൽ തെക്കായി സ്ഥതിചെയ്യുന്ന ഒരു നഗരമാണ്. ജനസംഖ്യ 2000 ലെ സെൻസസിലെ 9,022 ൽ നിന്നും 2010 ലെ സെൻസസിൽ 9,932 കടന്നിരുന്നു. ഓറിഗോൺ, കാലിഫോർണിയ റെയിൽവേ ട്രാക്കേജ് അവകാശങ്ങളും സ്റ്റേഷനു വേണ്ടി ഭൂമിയും അനുവദിച്ച സ്ഥലം ഉടമസ്ഥനും മേച്ചിൽപ്പുറത്തിൻറെ ഉടമയുമായ ഏലിയാസ് ആൻഡേഴ്സണിന്റെ പേരാണ് നഗരത്തിനു നൽകിയിരിക്കുന്നത്.
ചരിത്രം
1872 ലാണ് റെയിൽറോഡ് പ്രവർത്തനം ഇവിടെ ആരംഭിച്ചത്. ഈ പ്രവർത്തനങ്ങൾക്കുവേണ്ടി സമീപത്തെ ഏറ്റവും വലിയ ഭൂമി സംഭാവന ചെയ്ത ഭൂവുടമ ഏലിയാസ് ആൻഡേഴ്സന്റെ പേരിലാണ് ആൻഡേഴ്സൺ നഗരം അറിയപ്പെടുന്നത്. പട്ടണത്തിലെ ആൻഡേഴ്സൺ റിവർ പാർക്ക് സ്ഥിതിചെയ്യുന്നത ഭാഗം, ആൻഡേഴ്സൻറെ ഉടമസ്ഥതയിലുണ്ടായിരുന്നതും സംഭാവന ചെയ്തതുമായ യഥാർത്ഥ ഭൂമിയുടെ ഭാഗമാണ്.
ഭൂമിശാസ്ത്രം
ആൻഡേർസൺ പട്ടണം സ്ഥിതി ചെയ്യുന്ന അക്ഷാംശരേഖാംശങ്ങൾ 40.45209°N, -122.29656°W ആണ്. ഐക്യനാടുകളിലെ സെൻസസ് ബ്യൂറോയുടെ കണക്കുകളനുസരിച്ച് നഗരത്തിൻറെ ആകെ വിസ്തൃതി, 6.6 sqmi ആണ്. ഇതിൽ 6.4 sqmi കരഭാഗവും ബാക്കി 0.2 sqmi ഭാഗം (3.74 ശതമാനം) ജലം ഉൾപ്പെട്ടതുമാണ്.
കാലാവസ്ഥ
കോപ്പൻ കാലാവസ്ഥാ വർഗ്ഗീകരണ സമ്പ്രദായം അനുസരിച്ച്, ആൻഡേഴ്സൺ നഗരത്തിൽ, ഇളംചൂടുള്ള വേനൽക്കാലമുള്ള മെഡിറ്ററേനിയൻ കാലാവസ്ഥയാണുള്ളത്. കാലാവസ്ഥാ ഭൂപടങ്ങളിൽ സംക്ഷിപ്തമായി "Csa" എന്ന് ഉപയോഗിച്ചിരിക്കുന്നു.
വിദ്യാഭ്യാസ സൌകര്യങ്ങൾ
ആൻഡേഴ്സണിൽ അഞ്ച് ഹൈസ്കൂളുകളും രണ്ട് പബ്ലിക് മിഡിൽ സ്കൂളുകളും ആറ് പ്രൈമറി സ്കൂളുകളും ഉണ്ട്. ഹൈസ്ക്കൂളുകൾ താഴെപ്പറയുന്നവയാണ്.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ബോബി അലോഷ്യസ്
കേരളത്തിൽ നിന്നുള്ള ഒരു ഹൈ ജമ്പ് താരമാണ് ബോബി അലോഷ്യസ്. ദേശീയതലത്തിൽ നിരവധി റെക്കോർഡുകൾക്ക് ഉടമയാണ് അവർ.
ഹൈജമ്പിൽ 1995 നും 2012 നും ഇടയിൽ ഇന്ത്യൻ ദക്ഷിണ ഏഷ്യൻ റെക്കോർഡ് ബോബി അലോഷ്യസിന്റെ പേരിലായിരുന്നു. കർണാടകയുടെ സഹാനകുമാരി 2012 ൽ 1.91 മീറ്റർ റെക്കോർഡ് മറികടന്നു.
കേരളത്തിലെ കണ്ണൂർ ചെമ്പേരിയിൽ ബോബി അലോഷ്യസ് ജനിച്ചു. ബോബി ലോകമെമ്പാടും നിരവധി തവണ ഇന്ത്യക്ക് വേണ്ടി മത്സരിച്ചു. 2009 വരെ കായിക രംഗത്ത് തുടർന്നു. ഏതൻസ് ഒളിമ്പിക്സിൽ ഇന്ത്യയെ പ്രതിനിധീകരിച്ചിട്ടുണ്ട്. ബുസാൻ ഏഷ്യൻ ഗെയിംസിൽ വെള്ളിയും ജക്കാർത്ത ഏഷ്യൻ ചാമ്പ്യൻഷിപ്പിൽ സ്വർണവും നേടുകയുണ്ടായി. ഇപ്പോൾ തിരുവനന്തപുരം സംസ്ഥാന സ്പോർട്സ് കൗൺസിലിന്റെ അസിസ്റ്റന്റ് സെക്രട്ടറി (ടെക്നിക്കൽ) ആയി പ്രവർത്തിക്കുന്നു.
കുടുംബം
പത്രപ്രവർത്തകനായ ഷാജൻ സ്കറിയയെ വിവാഹം ചെയ്തിരിക്കുന്നു. ഇവർക്ക് മൂന്ന് മക്കൾ, സ്റ്റീഫൻ ഹോൾ സ്കറിയ, ഗംഗോത്രി സ്കറിയ, ഋത്വിക് സ്കറിയ എന്നിവരാണ്. കാലിക്കറ്റ് യൂണിവേഴ്സിറ്റിയിലെ പൂർവ്വ വിദ്യാർത്ഥിനിയാണ്.
പുരസ്ക്കാരങ്ങൾ
ഇന്ത്യൻ കായികരംഗത്തെ സമഗ്ര സംഭാവന മാനിച്ച് 2018ൽ ധ്യാൻചന്ദ് പുരസ്ക്കാരം ഇവർക്ക് ലഭിക്കുകയുണ്ടായി.
അവലംബം
വർഗ്ഗം:1974-ൽ ജനിച്ചവർ വർഗ്ഗം:ഇന്ത്യൻ ഹൈ ജമ്പ് താരങ്ങൾ വർഗ്ഗം:ഇന്ത്യയിൽ നിന്നുള്ള ഒളിമ്പ്യന്മാർ വർഗ്ഗം:കോഴിക്കോട് സർവ്വകലാശാലയിലെ പൂർവ്വ വിദ്യാർത്ഥികൾ
ജീൻസ്
ജീൻസ് കാലുറ ഡെനിം അല്ലെങ്കിൽ ഡുങ്കാറീ എന്ന തുണിയുപയോഗിച്ചാണു നിർമ്മിക്കുന്നത്. 1873ൽ ആണ് ജീൻസ് എന്നു സാധാരണ നാം വിളിക്കുന്ന നീല ജീൻസ് എന്ന പ്രത്യേകതരം പാന്റ്സ് കണ്ടുപിടിച്ചത് ജേക്കബ് ഡേവിസ്, ലെവി സ്ട്രാസ്സ് എന്നിവരാണ്. ഈ പരുക്കൻ വസ്ത്രം യഥാർഥത്തിൽ ഖനിത്തൊഴിലാളികൾക്കും കാലിമേയ്ക്കുന്നവർക്കുമായാണു തയ്യാറാക്കിയത്. പക്ഷെ, ജീൻസ് കൗമാരപ്രായക്കാരുടെ ഇടയിലും ഹിപ്പികൾ പോലുള്ള ഗ്രൂപ്പുകൾക്കിടയിലുമാണു പ്രചാരം കൂടിയത്. ചരിത്രപരമായ ചില ജീൻസ് ബ്രാന്റുകളാണ് ലെവീസ്, ലീ, റാംഗ്ലർ എന്നിവ. ജീൻസ് പല രൂപത്തിൽ എത്തുന്നു. ഇറുകിയത്, ഉരുണ്ടത്, വണ്ണം കുറഞ്ഞത്, നീണ്ടത്, ബൂട്ട് കട്ട്, ഇടുങ്ങിയ ബോട്ടം, അരയ്ക്കു താഴെ, ഫിറ്റല്ലാത്തത്, തിളങ്ങുന്നവ എന്നിങ്ങനെ. ഇവ മറ്റു പന്റ്സ് രൂപങ്ങളേക്കാാൾ കൂടുതൽ കാലം ഐടുനിൽക്കുന്നവയുമാണ്. ലോകത്തൊട്ടാകെ വിവിധ ജനങ്ങൾക്കിടയിൽ ജീൻസിന്റെ പ്രചാരം വർദ്ധിച്ചു വരുന്നു. അവ പല സ്റ്റൈലിലും നിറങ്ങളിലും ലഭ്യമാണ്. നീലജീൻസിനെ അമേരിക്കൻ സംസ്കാരത്തിന്റെ ഭാഗമായാണ് ഇന്നു കാണുന്നത്.
പുറം കണ്ണികൾ
വർഗ്ഗം:വസ്ത്രം വർഗ്ഗം:അമേരിക്കൻ കണ്ടുപിടിത്തങ്ങൾ
നെബൊ കുന്ന്
സമുദ്രനിരപ്പിൽ നിന്ന് ഏകദേശം 710 മീറ്റർ (2,330 അടി) ഉയരത്തിൽ ജോർദാനി ലെ അബരിമിന്റെ ഒരു ഉയർന്ന പർവതനിരയാണ് മൗണ്ട് നെബോ ( جَبَل نِيْبُو    ;     )  نِيْبُو, റൊമാനൈസ്ഡ്: ജബൽ നാബെ;  הַר נְבוֹറൊമാനൈസ്ഡ്: ഹാർ നെവോ). വാഗ്‌ദത്ത ദേശത്തിന്റെ കാഴ്ച്ച മോശയ്‌ക്ക് ലഭിച്ച സ്ഥലമായി എബ്രായ ബൈബിളിൽ  ഇവിടം പരാമർശിച്ചിരിക്കുന്നു. ഉച്ചകോടിയിൽ നിന്നുള്ള കാഴ്ച ഭൂമിയുടെ ദൃശ്യവും വടക്ക്  ജോർദാൻ നദിയുടെ താഴ്‌വരയുടെ കാഴ്ചയും നൽകുന്നു. വളരെ വ്യക്തമായ ദിവസത്തിൽവെസ്റ്റ് ബാങ്ക് നഗരമായ  ജെറിക്കോ യും ജറുസലേം ദൃശ്യങ്ങളും  സാധാരണയായി ഉച്ചകോടിയിൽ നിന്ന് കാണാം,
.
മതപരമായ പ്രാധാന്യം
ആവർത്തനപുസ്തകത്തിന്റെ അവസാന അധ്യായമനുസരിച്ച്, താൻ പ്രവേശിക്കില്ലെന്ന് ദൈവം പറഞ്ഞ കനാൻ ദേശം കാണാനായി മോശെ നെബോ പർവതത്തിൽ കയറി; അവൻ മോവാബിൽ മരിച്ചു.
ക്രിസ്തീയ പാരമ്പര്യമനുസരിച്ച്, മോശെയെ ശ്മശാനസ്ഥലം വ്യക്തമാക്കിയിട്ടില്ലെങ്കിലും പർവതത്തിൽ അടക്കം ചെയ്തു. ചില ഇസ്‌ലാമിക പാരമ്പര്യങ്ങളും ഇതുതന്നെ പ്രസ്താവിച്ചു, മോശത്തിന്റെ ശവകുടീരം മാകം എൽ- നബി മൂസയിൽ സ്ഥിതിചെയ്യുന്നുണ്ടെങ്കിലും, 11 km യെരീഹോയുടെ തെക്കും 20 km യെരുശലേമിന് കിഴക്ക് യഹൂദ മരുഭൂമിയിൽ. നിലവിൽ നെബോ എന്നറിയപ്പെടുന്ന പർവ്വതം ആവർത്തനപുസ്തകത്തിൽ പരാമർശിച്ചിരിക്കുന്ന പർവതത്തിന് തുല്യമാണോയെന്ന് പണ്ഡിതന്മാർ തർക്കം തുടരുന്നു.
2 മക്കാബീസ് ( 2:4–7 ) അനുസരിച്ച്, യിരെമ്യാ പ്രവാചകൻ കൂടാരവും ഉടമ്പടിയുടെ പെട്ടകവും അവിടെ ഒരു ഗുഹയിൽ ഒളിപ്പിച്ചു.
2000 മാർച്ച് 20 ന്, ജോൺ പോൾ രണ്ടാമൻ മാർപ്പാപ്പ വിശുദ്ധ ദേശത്തേക്കുള്ള തീർത്ഥാടന വേളയിൽ സ്ഥലം സന്ദർശിച്ചു. സന്ദർശന വേളയിൽ അദ്ദേഹം സമാധാനത്തിന്റെ പ്രതീകമായി ബൈസന്റൈൻ ചാപ്പലിനടുത്ത് ഒരു ഒലിവ് മരം നട്ടു. 2009 ൽ ബെനഡിക്ട് പതിനാറാമൻ മാർപ്പാപ്പ ഈ സ്ഥലം സന്ദർശിക്കുകയും പ്രസംഗിക്കുകയും പർവതത്തിന്റെ മുകളിൽ നിന്ന് ജറുസലേമിന്റെ ദിശയിലേക്ക് നോക്കുകയും ചെയ്തു.
ഇറ്റാലിയൻ കലാകാരൻ ജിയോവന്നി ഫാന്റോണിയാണ് മൗണ്ട് നെബോയിലെ ഒരു സർപ്പ ക്രോസ് ശില്പം ( ബ്രാസൻ സർപ്പ സ്മാരകം) സൃഷ്ടിച്ചത്. മോശെ മരുഭൂമിയിൽ സൃഷ്ടിച്ച വെങ്കല സർപ്പത്തിന്റെ പ്രതീകമാണ് യേശുവിനെ ക്രൂശിച്ച ക്രൂശും.
പുരാവസ്തുശാസ്ത്രം
സിൽ‌വെസ്റ്റർ ജെ. സല്ലർ ഒ‌എഫ്‌എം ആരംഭിച്ച ചിട്ടയായ പര്യവേക്ഷണം 1933 ൽ സ്റ്റുഡിയം ബിബ്ലിക്കം ഫ്രാൻസിസ്കാനത്തിലെ ജെറോം മിഹൈക്ക് തുടർന്നു. മലയുടെ ഏറ്റവും ഉയർന്ന സ്ഥലമായ "സ്യഘ," ഒരു ബൈസന്റൈൻ സഭയുടെ അവശിഷ്ടങ്ങൾ കൂടാതെ 1933 ൽ ഒരു ആശ്രമത്തിന്റെ അവശിഷ്ടങ്ങളും കണ്ടെത്തി. നാലാം നൂറ്റാണ്ടിന്റെ രണ്ടാം പകുതിയിലാണ് മോശെ മരിച്ച സ്ഥലത്തിന്റെ സ്മരണയ്ക്കായി പള്ളി ആദ്യമായി നിർമ്മിച്ചത്. പള്ളിയുടെ രൂപകൽപ്പന ഒരു സാധാരണ ബസിലിക്ക പാറ്റേൺ പിന്തുടരുന്നു. എ ഡി അഞ്ചാം നൂറ്റാണ്ടിന്റെ അവസാനത്തിൽ ഇത് വിപുലീകരിക്കുകയും എഡി 597 ൽ പുനർനിർമിക്കുകയും ചെയ്തു. എ.ഡി 394-ൽ ഈഥീരിയ എന്ന വനിത നടത്തിയ തീർത്ഥാടനത്തിന്റെ വിവരണത്തിലാണ് പള്ളി ആദ്യമായി പരാമർശിക്കുന്നത്. പള്ളിയുടെ മൊസൈക് കവർ ചെയ്ത തറയ്ക്ക് താഴെയുള്ള പ്രകൃതിദത്ത പാറയിൽ നിന്ന് ആറ് ശവകുടീരങ്ങൾ പൊള്ളയായതായി കണ്ടെത്തി.
ബെല്ലാർമിനോ ബാഗാട്ടി 1935 ൽ സൈറ്റിൽ പ്രവർത്തിച്ചു. വിർജിലിയോ കാനിയോ കോർബോ പിന്നീട് ബസിലിക്കയുടെ ഇന്റീരിയർ കുഴിച്ചു. എക്സിബിഷനായി യഥാർത്ഥ നടപ്പാതകൾ പുനഃസ്ഥാപിക്കുന്നതിനുള്ള ചുമതല 1963 ൽ അദ്ദേഹത്തെ ഏൽപ്പിച്ചു. സൈറ്റിനെ പരിരക്ഷിക്കുന്നതിനും ആരാധനയ്ക്കുള്ള ഇടം നൽകുന്നതിനുമായി നിർമ്മിച്ച ആധുനിക ചാപ്പൽ പ്രെസ്ബറ്ററിയിൽ, വിവിധ കാലഘട്ടങ്ങളിൽ നിന്നുള്ള മൊസൈക് നിലകളുടെ അവശിഷ്ടങ്ങൾ കാണാം. ഈ ആദ്യത്തെ ഒരു ഒരു പാനൽ ആണ് പിന്നിയ ക്രോസ് ഇപ്പോൾ തെക്ക് മതിൽ കിഴക്കു അവസാനം സ്ഥാപിക്കുകയും.
ബൈസന്റൈൻ മൊസൈക്കുകൾ ഉൾക്കൊള്ളുന്ന മോസസ് മെമ്മോറിയൽ 2007 മുതൽ 2016 വരെ നവീകരണത്തിനായി അടച്ചിരുന്നു. ഇത് 15 ഒക്ടോബർ 2016 ന് വീണ്ടും തുറന്നു.
പുറംകണ്ണികൾ
വർഗ്ഗം:Coordinates on Wikidata വർഗ്ഗം:ബൈബിൾ സ്ഥലനാമം വർഗ്ഗം:ക്രിസ്തുമതത്തിന്റെ ചരിത്രം
ഹൊവാർഡ് സിൻ
അമേരിക്കക്കാരനായ പ്രശസ്ത ചരിത്രകാരനും സാമൂഹ്യപ്രവർത്തകനുമായിരുന്നു ഹൊവാർഡ് സിൻ(ആഗസ്റ്റ് 24, 1922 – ജനുവരി 27, 2010). പുകഴ്പെറ്റ അമേരിക്കൻ സാമ്രാജ്യത്വത്തിന്റെ ഇരുണ്ടവശം ചിത്രീകരിക്കുന്ന "അമേരിക്കൻ ഐക്യനാടുകളുടെ ജനകീയ ചരിത്രം" എന്ന കൃതിയിലൂടെയാണ് ഹൊവാർഡ് സിൻ ലോക പ്രശസ്തനാകുന്നത്. 1964 മുതൽ 1988 വരെ ബോസ്റ്റൺ യൂണിവേഴ്സിറ്റിയിലെ രാഷ്ട്രതന്ത്ര വിഭാഗം പ്രൊഫസറായിരുന്ന ഇദ്ദേഹം ചരിത്രകാരൻ, എഴുത്തുകാരൻ, നാടകകൃത്ത്, ബുദ്ധിജീവി, ഇടതുപക്ഷ അരാജകവാദ പ്രവർത്തകൻ എന്നിങ്ങനെ വിവിധ നിലകളിൽ പ്രസിദ്ധനായിരുന്നു.
ജീവിതം
അമേരിക്കയിലെ ന്യൂയോർക്ക് നഗരത്തിലെ ബ്രൂക്ലിൻ എന്ന സ്ഥലത്ത് ഒരു ജൂത - കുടിയേറ്റ കുടുംബത്തിൽ എഡ്ഢി സിന്നിന്റെയും ജെന്നി സിന്നിന്റെയും മകനായി ഹൊവാർഡ് സിൻ ആഗസ്റ്റ് 24, 1922 ന് ജനിച്ചു. മക്കളെ പോറ്റുന്ന ചെലവ് കണ്ടെത്താൻ ബുദ്ധിമുട്ടിയിരുന്ന, ഫാക്ടറി തൊഴിലാളികളായിരുന്ന, ഹൊവാർഡ് സിന്നിന്റെ മാതാപിതാക്കൾ വളരെ കഷ്ടപ്പെട്ടാണെങ്കിലും അദ്ദേഹത്തെ പഠിപ്പിച്ചു. രണ്ടാം ലോകമഹായുദ്ധത്തിൽ വ്യോമസേനയിലെ സേവനത്തിന് ശേഷം അദ്ദേഹം ന്യൂയോർക്ക് സർവ്വകലാശാലയിൽ നിന്ന് ചരിത്രത്തിൽ ബിരുദവും കൊളംബിയ യൂണിവേഴ്സിറ്റിയിൽ നിന്ന് ബിരുദാനന്തര ബിരുദവും ഗവേഷണ ബിരുദവും എടുത്തു. ഭാര്യ റോസ്ലിൻ സിൻ 2008 ൽ അന്തരിച്ചു. മകൾ മൈലാ കബത് സിൻ മകൻ ജെഫ് സിൻ. "അരാജകവാദത്തിന്റെ ചിലത്, സോഷ്യലിനത്തിന്റെ ചിലത്, ജനാധിപത്യ സോഷ്യലിസത്തിന്റെ അംശം " ഇവ തന്നിലുണ്ടെന്ന് സിൻ തന്നെ അഭിപ്രായപ്പെട്ടിട്ടുണ്ട്.
സാഹിത്യ സംഭാവനകൾ
പൌര സ്വാതന്ത്ര്യത്തെ കുറിച്ചും പൌരാവകാശത്തെക്കുറിച്ചും യുദ്ധക്കെടുതികളെകുറിച്ചും വിശദീകരിക്കുന്നലേഖനങ്ങളും നാടകങ്ങളുമായി ഇരുപതിലധികം പുസത്കങ്ങൾ അദ്ദേഹം രചിച്ചിട്ടുണ്ട്. "ചലിക്കുന്ന ട്രെയിനിൽ നിങ്ങൾക്ക് നിഷ്പക്ഷനായിരിക്കാനാവില്ല" എന്ന അദ്ദേഹത്തിന്റെ സ്മരിണിക ഡോക്യുമെന്ററിയായിട്ടുണ്ട്. പൌരാവകാശങ്ങലെക്കുറിച്ചുള്ള അദ്ദേഹത്തിന്റെ ക്ലാസ്സുകൾ പ്രസിദ്ധങ്ങളായിരുന്നു. 1980 ൽ അദ്ദേഹം പ്രസിദ്ധീകരിച്ച അമേരിക്കൻ ഐക്യനാടുകളുടെ ജനകീയ ചരിത്രമാണ് അദ്ദേഹത്തിന്റെ ഏറ്റവും പ്രസിദ്ധമായ പുസ്തകം. അമേരിക്കയിലെ ആദിമ നിവാസികളെ യൂറോപ്യൻ അമേരിക്കൻ കയ്യേറ്റക്കാർ തകർത്തെറിഞ്ഞതിന്റെ ചരിത്രത്തോടൊപ്പം അമേരിക്കയിലെ അടിമകൾ അടിമത്തത്തിനെതിരായി നടത്തിയ, മുതലാളിത്തത്തിനെതിരായി തൊഴിലാളികൾ നടത്തിയ, സ്ത്രീകൾ പുരുഷമേധാവിത്വ ക്രമത്തിനെതിരെ നടത്തിയ, കറുത്തവർ വെള്ളക്കാർക്കെതിരെ നടത്തിയ നിരവധി സമരചരിത്രങ്ങൾ സിൻ തന്റെ ഈ പുസ്തകത്തിൽ വിവരിക്കുന്നു.
സാമൂഹ്യ-രാഷ്ട്രീയ ഇടപെടലുകൾ
ഫാസിസത്തിനെതിരായി പൊരുതുവാനുള്ള ആവേശം നിമിത്തം സിൻ അമേരിക്കൻ വ്യോമസേനയിൽ ചേരുകയും അതിലെ ബോംബിങ്ങ് സ്ക്വാഡിലെ അംഗമായി ഇരുന്നുകൊണ്ട് ബെർലിൻ, ചെക്കസ്ലോവാക്യ,ഹങ്കറി, റയാൻ തുടങ്ങിയ ഇടങ്ങളിൽ ബോംബ് വർഷിക്കുന്നതിൽ പങ്കാളിയാവുകയും ചെയ്തു. തന്റെ ഗവേഷണ ബിരുദാന്തര ഗവേഷണത്തിന്റെ ഭാഗമായി ഈ കൃത്യങ്ങളെക്കറിച്ച് പഠിക്കേണ്ടി വന്ന സിന്നിന് ഇതിൽ പശ്ചാത്താപം തോന്നുകയും യുദ്ധത്തിന്റെ രാഷ്ട്രീയത്തിന്റെ ഭീകരത വെളിപ്പെടുകയും ചെയ്തു. അദ്ദേഹത്തിന്റെ 'ചരിത്രത്തിന്റെ രാഷ്ട്രീയം' എന്ന കൃതി ഈ വിചിന്തനങ്ങളുടെ പ്രതിഫലനമാണ്. ഹിരോഷിമ-നാഗസാക്കി ആറ്റം ബോംബ് വർഷം, വിയറ്റ്നാം, അഫ്ഗാൻ, ഇറാക്ക് യുദ്ധങ്ങൾ തുടങ്ങിയവയെ എല്ലാം അപലപിക്കാനും യുദ്ധവിരുദ്ധ പ്രസ്ഥാനത്തിന് ശക്തിപകരാനും ഈ അനുഭവങ്ങൾ അദ്ദേഹത്തിന്റെ കരുത്തായി. നോം ചോംസ്കി അടക്കമുള്ള പ്രസിദ്ധരായ പല ചിന്തകർക്കും പ്രചോദനമായി വർത്തിക്കാനും ഹൊവാർഡ് സിന്നിന് കഴിഞ്ഞിട്ടുണ്ട്.
അവലംബം
വർഗ്ഗം:1922-ൽ ജനിച്ചവർ വർഗ്ഗം: 2010-ൽ മരിച്ചവർ വർഗ്ഗം:ഓഗസ്റ്റ് 24-ന് ജനിച്ചവർ വർഗ്ഗം:ജനുവരി 27-ന് മരിച്ചവർ
വർഗ്ഗം:അമേരിക്കൻ എഴുത്തുകാർ വർഗ്ഗം:പുരുഷ ഫെമിനിസ്റ്റുകൾ വർഗ്ഗം:ജൂത സോഷ്യലിസ്റ്റുകൾ
മാർഗരറ്റ് ഹെയ്ഗ് തോമസ്, 2nd വിസ്കൗണ്ടസ് റോണ്ട്ഡ
വെൽഷ് പ്രഭുസഭയിലെ ഒരു വനിതാ അംഗവും ബിസിനസ്സ് വുമണും സജീവ സഫ്രാജിസ്റ്റുമായിയിരുന്നു മാർഗരറ്റ് ഹെയ്ഗ് മാക്വർത്ത് (മുമ്പ്, തോമസ്), രണ്ടാം വിസ്കൗണ്ടസ് റോണ്ട്ഡ ( ജീവിതകാലം, 12 ജൂൺ 1883 - 20 ജൂലൈ 1958).
ആദ്യകാലജീവിതം
മാർഗരറ്റ് ഹെയ്ഗ് തോമസ് 1883 ജൂൺ 12 ന് ലണ്ടനിൽ ജനിച്ചു. വ്യവസായിയും രാഷ്ട്രീയക്കാരനുമായ ഡേവിഡ് ആൽഫ്രഡ് തോമസ്, ഒന്നാം വിസ്കകൗണ്ട് റോണ്ട്ഡ, സിബിൽ ഹെയ്ഗ് എന്നിവർ അവരുടെ മാതാപിതാക്കളായിരുന്നു. തന്റെ ആത്മകഥയിൽ മാർഗരറ്റ് എഴുതി 'തന്റെ കുഞ്ഞ് മകൾ ഫെമിനിസ്റ്റാകാൻ അമ്മ ആവേശത്തോടെ പ്രാർത്ഥിച്ചു', മാത്രമല്ല സ്ത്രീകളുടെ അവകാശങ്ങൾക്കായി അഭിനിവേശമുള്ള ഒരു പ്രവർത്തകയാകാനും.
ഏകമകളായ അവർ ന്യൂപോർട്ടിനടുത്തുള്ള ലാൻ‌വെർ‌ൻ‌ ഹൗസിൽ‌ 13 വയസ്സുവരെ വളർന്നു. ബോർഡിംഗ് സ്കൂളിലേക്ക് പോകുമ്പോൾ, ആദ്യം നോട്ടിംഗ് ഹിൽ‌ ഹൈസ്കൂളിലേക്കും പിന്നീട് സെൻറ് ആൻഡ്രൂവിലെ സെന്റ് ലിയോനാർഡ്സ് സ്കൂളിലേക്കും പോയി. 1904 ൽ, 19 വയസ്സുള്ളപ്പോൾ, ഓക്സ്ഫോർഡിലെ സോമർവില്ലെ കോളേജിൽ ചരിത്രം പഠിച്ചു. അദ്ധ്യാപകർ അവരുടെ അക്കാദമിക് പുരോഗതിയെക്കുറിച്ച് നല്ല പ്രതികരണം നൽകിയിട്ടും രണ്ട് കാലാവധിക്കുശേഷം കുടുംബത്തോടൊപ്പം താമസിക്കാൻ അവർ ലാൻ‌വെർണിലേക്ക് മടങ്ങി.
സ്ത്രീകളുടെ വോട്ടവകാശം
അവർ 1908-ൽ ന്യൂപോർട്ട് ഭൂവുടമയായ ഹംഫ്രി മാക്വർത്തിനെ 25-ൽ വിവാഹം കഴിച്ചു. ആ വർഷം വിമൻസ് സോഷ്യൽ ആൻഡ് പൊളിറ്റിക്കൽ യൂണിയനിൽ (WSPU) ചേരുകയും അതിന്റെ ന്യൂപോർട്ട് ബ്രാഞ്ചിന്റെ സെക്രട്ടറിയാവുകയും ചെയ്തു. 1908 നും 1914 നും ഇടയിൽ, സൗത്ത് വെയിൽസിലുടനീളമുള്ള സ്ത്രീകളുടെ വോട്ടവകാശത്തിനായുള്ള പ്രചാരണം പലപ്പോഴും ശത്രുതാപരമായതും കൊടുങ്കാറ്റുള്ളതുമായ മീറ്റിംഗുകളിൽ അവർ ഏറ്റെടുത്തു. പാൻഖർസ്റ്റിനൊപ്പം പ്രതിഷേധ മാർച്ചുകളിലും സെന്റ് ആൻഡ്രൂസിൽ ലിബറൽ പ്രധാനമന്ത്രി എച്ച്.എച്ച്. അസ്‌ക്വിത്ത് കാറിന്റെ റണ്ണിംഗ് ബോർഡിലേക്ക് ചാടുന്നതിലും തോമസ് പങ്കെടുത്തിരുന്നു.
1913 ജൂണിൽ, തോമസ് ഒരു റോയൽ മെയിൽ പോസ്റ്റ് ബോക്‌സ് രാസബോംബ് ഉപയോഗിച്ച് നശിപ്പിക്കാൻ ശ്രമിച്ചു. പ്രവർത്തനങ്ങൾ Usk ലെ സെഷൻസ് ഹൗസിൽ ഒരു വിചാരണയിൽ കലാശിച്ചു. £10 പിഴ അടയ്ക്കാൻ വിസമ്മതിച്ചതിനെത്തുടർന്ന്, അവളെ അവിടെ ഒരു മാസത്തെ തടവിന് ശിക്ഷിച്ചു. നിരാഹാര സമരം നടത്തി അഞ്ച് ദിവസത്തിന് ശേഷം അവളെ വിട്ടയച്ചു.
തോമസിന് ഡബ്ല്യുഎസ്പിയു 'വീരതയ്ക്കായി' ഒരു ഹംഗർ സ്ട്രൈക്ക് മെഡൽ നൽകിയിരുന്നു.
മരണാനന്തര അംഗീകാരം
അവരുടെ ബഹുമാനാർത്ഥം 2015 ൽ ഇൻസ്റ്റിറ്റ്യൂട്ട് ഓഫ് ഡയറക്ടേഴ്സ് വാർഷിക മാക്വർത്ത് പ്രഭാഷണം ആരംഭിച്ചു.
2018 ൽ അനാച്ഛാദനം ചെയ്ത ലണ്ടനിലെ പാർലമെന്റ് സ്‌ക്വയറിലെ മില്ലിസെന്റ് ഫോസെറ്റിന്റെ പ്രതിമയുടെ തൂണിൽ അവരുടെ പേരും ചിത്രവും (മറ്റ് 58 വനിതാ വോട്ടവകാശ പിന്തുണക്കാരും)കാണാം കാർഡിഫിൽ സ്ഥാപിച്ച ഒരു സ്ത്രീയുടെ ആദ്യ പ്രതിമ ചിത്രീകരിക്കപ്പെട്ടത് 2019 ൽ ഷോർട്ട്‌ലിസ്റ്റ് ചെയ്ത അഞ്ച് സ്ത്രീകളിൽ ഒരാളാണ് ലേഡി റോണ്ട്ഡ.
ഒന്നാം ലോകമഹായുദ്ധവും ആർഎംഎസ് ലുസിറ്റാനിയയുടെ മുങ്ങലും
ഒന്നാം ലോക മഹായുദ്ധം പൊട്ടിപ്പുറപ്പെട്ടപ്പോൾ, വോട്ടവകാശത്തിനായുള്ള അവരുടെ തീവ്രവാദ പ്രചാരണം ഉപേക്ഷിക്കാനുള്ള WSPU നേതൃത്വത്തിന്റെ തീരുമാനം അവർ അംഗീകരിച്ചു. അപ്പോഴേക്കും അവൾ തന്റെ പിതാവിന്റെ കോൺഫിഡൻഷ്യൽ സെക്രട്ടറിയായും 'വലംകൈയായും' ജോലി ചെയ്യുകയായിരുന്നു. തോമസിന് തന്റെ മകളിൽ വലിയ അഹങ്കാരവും വിശ്വാസവും ഉണ്ടായിരുന്നു. കൂടാതെ അവൾക്ക് പന്ത്രണ്ടോ പതിമൂന്നോ വയസ്സുള്ളപ്പോൾ മുതൽ തുല്യ നിബന്ധനകളിൽ അവളോട് തർക്കിക്കുകയും ചെയ്തിരുന്നു. ബ്രിട്ടീഷ് സായുധ സേനയ്ക്ക് യുദ്ധോപകരണങ്ങൾ വിതരണം ചെയ്യാൻ ഡേവിഡ് ലോയ്ഡ് ജോർജ്ജ് അമേരിക്കയിലേക്ക് അയച്ചപ്പോൾ അവൾ അവനോടൊപ്പം പോയി.
മകളുടെ വിഷാദാവസ്ഥയെക്കുറിച്ച് അവളുടെ പിതാവ് മനസ്സിലാക്കി. അവൾ അവളുടെ പിതാവിന്റെ ആശങ്ക മാറ്റിവച്ചെങ്കിലും, അവളുടെ വിവാഹത്തിനുള്ളിലെ പിരിമുറുക്കങ്ങളെക്കുറിച്ച് അയാൾക്ക് ബോധ്യമായി. 1915 മെയ് 7 ന്, അവൾ തന്റെ പിതാവിനും അദ്ദേഹത്തിന്റെ സെക്രട്ടറി അർനോൾഡ് റൈസ്-ഇവാൻസിനും ഒപ്പം RMS ലുസിറ്റാനിയയിൽ അമേരിക്കയിൽ നിന്ന് മടങ്ങുമ്പോൾ, അത് 14:10 ന് ജർമ്മൻ അന്തർവാഹിനി U-20 ടോർപ്പിഡോ ചെയ്തു. അവളുടെ അച്ഛനും അദ്ദേഹത്തിന്റെ സെക്രട്ടറിയും കടലിൽ പറന്നുപോയതിനാൽ അത് ഒരു ലൈഫ് ബോട്ടിൽ കയറ്റി, പക്ഷേ ഐറിഷ് ട്രോളർ "ബ്ലൂബെൽ" അവളെ രക്ഷപ്പെടുത്തുന്നതിന് മുമ്പ് അവൾ ഒരു ബോർഡിൽ പറ്റിപ്പിടിച്ച് വളരെക്കാലം ചെലവഴിച്ചു, അവളുടെ 1933-ലെ ആത്മകഥയിൽ ഇത് അനുസ്മരിച്ചു. എന്റെ ലോകം ആയിരുന്നു. അവളെ രക്ഷപ്പെടുത്തി ക്വീൻസ്ടൗണിലേക്ക് കൊണ്ടുപോകുമ്പോഴേക്കും അവൾ ഹൈപ്പോതെർമിയയിൽ നിന്ന് ബോധരഹിതയായി വീണിരുന്നു. ആശുപത്രിയിൽ ഒരു കാലയളവിനുശേഷം, അവൾ മാതാപിതാക്കളുടെ വീട്ടിൽ സുഖം പ്രാപിക്കാൻ മാസങ്ങൾ ചെലവഴിച്ചു.
യുദ്ധസമയത്ത് ബെൽജിയൻ അഭയാർത്ഥികളെ മോൺമൗത്ത്ഷെയറിൽ പാർപ്പിക്കാൻ റോണ്ട സഹായിച്ചു, തുടർന്ന് അവശ്യ വ്യവസായങ്ങളിൽ, പ്രത്യേകിച്ച് കാർഷികമേഖലയിൽ യുദ്ധജോലികളിൽ ഏർപ്പെടാൻ സ്ത്രീകളെ പ്രോത്സാഹിപ്പിക്കുന്നതിനായി ഗവൺമെന്റ് അദ്ദേഹത്തെ നിയമിച്ചു. 1918-ന്റെ തുടക്കത്തിൽ, വനിതകളുടെ റിക്രൂട്ട്‌മെന്റ് നയത്തെക്കുറിച്ച് ഉപദേശിക്കുന്നതിനായി ലണ്ടനിലെ നാഷണൽ സർവീസ് മന്ത്രാലയത്തിൽ വനിതാ റിക്രൂട്ട്‌മെന്റ് ചീഫ് കൺട്രോളറായി അവർ സ്ഥാനക്കയറ്റം ലഭിച്ചു, അത് പിന്നീട് നല്ല ഫലമുണ്ടാക്കി.
പുറംകണ്ണികൾ
വർഗ്ഗം:1883-ൽ ജനിച്ചവർ വർഗ്ഗം:1958-ൽ മരിച്ചവർ
എഡിത് കോവൻ
ഒരു സാമൂഹിക പരിഷ്കർത്താവും സ്ത്രീകളുടെയും കുട്ടികളുടെയും ക്ഷേമത്തിനായി പ്രവർത്തിക്കുകയും ചെയ്ത ഒരു ആസ്ത്രേലിയ ക്കാരിയാണ് എഡിത് കോവൻ (Edith Dircksey Cowan) OBE (née Brown; 2 ആഗസ്ത്1861  – 9 ജൂൺ1932). ആസ്ത്രേലിയൻ പാർലമെന്റിലെ ആദ്യ സ്ത്രീയും കോവനാണ്. ആസ്ത്രേലിയയിലെ 50 ഡോളർ നോട്ടിന്റെ പിൻവശത്ത് കോവന്റെ ചിത്രം 1955 മുതൽ അലേഖനം ചെയ്തിട്ടുണ്ട്. എഡിത് കോവൻ സർവ്വകലാശാലയ്ക്കും ഫെഡറൽ ദിവിഷൻ ഒഫ് കോവനും എഡിത് ഡിർകസി കോവൻ മെമോറിയലിനും ആ പേരുകൾ നൽകിയത് ഇവരോടുള്ള ആദരസൂചകമായിട്ടാണ്.
ആദ്യകാലം
1861 ഓഗസ്റ്റ് 2-ന് പടിഞ്ഞാറൻ ആസ്ത്രേലിയയിൽ ഒരു ആടുവളർത്തൽ കേന്ദ്രമായിരുന്ന ഗെറാൾഡ്ടണിനു സമീപത്തെ ഗ്ലെങ്കാറിയിലാണ് ജനിച്ചത്. ആദ്യകാല യോർക്ക് കുടിയേറ്റക്കാരായിരുന്ന തോമസ്, എലിസ ബ്രൌൺ എന്നിവരുടെ പുത്രനും കന്നുകാലി വളർത്തൽകാരനായിരുന്ന തോമസ്, അദ്ദേഹത്തിന്റെ ആദ്യ പത്നിയും കൊളോണിയൽ പാതിരി ജെ.ബി. വിറ്റർനൂണിന്റെ മകളും അദ്ധ്യാപികയുമായിരുന്ന മേരി എലിസ ഡിർക്സി വിറ്റർനൂൺ എന്നിവരുടെ രണ്ടാമത്തെ പുത്രിയായാണ് അവർ ജനിച്ചത്. 1868 ൽ എഡിതിന് 7 വയസു പ്രായമുള്ളപ്പോൾ അവരുടെ മാതാവ് പ്രസവിച്ചതിനെത്തുടർന്ന് മരിച്ചു. ഭാവി ഭർത്താവിന്റെ സഹോദരി മിസ്സസ് കോവാൻ നടത്തിയിരുന്ന പെർത്തിലെ ഒരു ബോർഡിങ് സ്കൂളിൽ അവർ വിദ്യാഭ്യാസത്തിനായി ചേർന്നു. പോയി. 1876-ൽ രണ്ടാം ഭാര്യയുടെ കൊലപാതകത്തിന്റെ പേരിൽ ആ വർഷം പിതാവിനെ വിചാരണചെയ്തു തൂക്കിലേറ്റിയതോടെ ഒരു പതറിപ്പോയ യൗവനമായിരുന്നു എഡിതിനു ലഭിച്ചത്. ഈ അനുഭവങ്ങൾ അവളെ തികച്ചും ഏകാകിയാക്കി എന്നിരുന്നാൽക്കൂടി സ്ത്രീകളുടെ അന്തസും ഉത്തരവാദിത്തവും വർധിപ്പിക്കുക, അമ്മമാരെയും കുട്ടികളെയും സംരക്ഷിക്കുക തുടങ്ങിയുൾപ്പെട്ട സാമൂഹ്യ പരിഷ്ക്കരണങ്ങളോടു പ്രതിജ്ഞാബദ്ധയാക്കുന്നനുള്ള ഒരു നിയോഗത്തിലേയ്ക്ക് അവരെ നയിക്കുകയും ചെയ്തു.
അവരുടെ പിതാവിന്റെ മരണത്തിനു ശേഷം ബോർഡിംഗ് സ്കൂളിൽ നിന്നു മാറിയ അവർ മുത്തശ്ശിയോടൊപ്പം താമസിക്കുവാനായി ഗിൽഡ്ഫോർഡിലേക്ക് പോയി. അവിടെ, ജോൺ ഫോറസ്റ്റ്, സെപ്റ്റിമസ് ബർട്ട് എന്നിവരുൾപ്പടെ നിരവധി പ്രമുഖരായ വ്യക്തികളുടെ ഗുരുവായിരുന്നയാളും ബിഷപ്പ് ഹേൽ സ്കൂളിലെ മുൻ പ്രധാനാദ്ധ്യാപകനുമായിരുന്ന കാനൺ സ്വീറ്റിങ്ങ് നടത്തിയിരുന്ന സ്കൂളിൽ പഠനത്തിനായി ചേർന്നു. അവരുടെ ജീവചരിത്രകാരൻ പറയുന്നതുപ്രകാരം, സ്വീറ്റിങ്ങിൽന്നു ലഭിച്ച ശിക്ഷണം എഡിത് ബ്രൌണിൽ "വിദ്യാഭ്യാസത്തിന്റെ മൂല്യത്തെക്കുറിച്ചുള്ള ഒരു ദീർഘകാല ബോധവത്കരണവും പുസ്തകങ്ങളിലും വായനയിലും ജീവിതകാലം മുഴുവൻ നിലനിൽക്കുന്ന ഒരു താല്പര്യം" നിലനിർത്തുന്നതിനും സാഹായകമായി.
പുറത്തേക്കുള്ള കണ്ണികൾ
വർഗ്ഗം:1861-ൽ ജനിച്ചവർ വർഗ്ഗം:1932-ൽ മരിച്ചവർ വർഗ്ഗം:കുട്ടികളുടെ അവകാശ പ്രവർത്തകർ വർഗ്ഗം:മനുഷ്യാവകാശപ്രവർത്തകർ
കേൾവിശക്തി
ചെവിയുടെ കഴിവനുസരിച്ച് കേൾവിശക്തി കൂടിയും കുറഞ്ഞുമിരിക്കും. അന്തരീക്ഷത്തിൽ തരംഗങ്ങളായി സഞ്ചരിക്കുന്ന ശബ്ദത്തെ ചെവിയിലെത്തിക്കാൻ കഴിയുന്നരീതിയിലാണ് ചെവിയുടെ പുറംഭാഗം അഥവാ ബാഹ്യകർണം ഉള്ളത്. ശബ്ദതരംഗങ്ങൾ ചെവിയിലെ കർണപടത്തിൽ തട്ടുന്നു. കർണപടത്തിന്റെ വിറയൽ ഇന്കസ്, മാലിസ് സ്റ്റേപ്പിസ് എന്നീ ചെറിയ അസ്ഥികളിലൂടെയും സഞ്ചരിച്ച് തലച്ചോറിലെത്തുന്നു. കണ്ണാണ് പഞ്ചേന്ദ്രിങ്ങളിൽ പ്രധാനം തലച്ചോറിലേക്ക് ഏറ്റവും കൂടുതൽ സന്ദേശം അയയ്ക്കുന്നത് കണ്ണാണ്. അതുകഴിഞ്ഞാൽ പിന്നെ രണ്ടാം സ്ഥാനം ചെവിക്കാണ്. രാസമാറ്റത്തിലുപരി, സ്പർശനത്തെപ്പോലെ ഭൌതിക മാറ്റത്തിലൂടെയാണ്, ഭൌതികാനുഭൂതിയിലൂടെയാണ്, കേൾവിയിൽ ശബ്ദം തിരിച്ചറിയുന്നത്.
വർഗ്ഗം:ശബ്ദം
ഗയ തണ്ണിമത്തൻ
സ്നോബോൾ തണ്ണിമത്തൻ, ഗോസ്റ്റ് തണ്ണിമത്തൻ, ദിനോസർ തണ്ണിമത്തൻ, ദിനോസർ മുട്ട തണ്ണിമത്തൻ, ഡിനോ തണ്ണിമത്തൻ, ദിനോ മുട്ട തണ്ണിമത്തൻ എന്നും അറിയപ്പെടുന്ന ഗയ തണ്ണിമത്തൻ, ജപ്പാനിൽ ആദ്യം വികസിപ്പിച്ചെടുത്ത ചെറുതും ഇടത്തരവുമായ ഒരു ഹണിഡ്യൂ ഇനമാണ്. ഇപ്പോൾ ചൈന, മെക്സിക്കോ, തെക്കൻ കാലിഫോർണിയ, കൂടാതെ തെക്കേ അമേരിക്ക എന്നിവിടങ്ങളിൽ വളരുന്നു.
വിവരണം
പുറംതൊലി വളരെ നേർത്തതും ആനക്കൊമ്പ് നിറത്തിലുള്ള പച്ച വരകളുള്ളതും ഉള്ള് മാംസളവും വെളുത്തതുമാണ്. അവ വൃത്താകൃതിയിലുള്ളതും ചെറുതായി ദീർഘവൃത്താകൃതിയിലുള്ളതുമാണ്. കാമ്പ് ചാറുള്ളതും മധ്യഭാഗത്തേക്ക് മൃദുവായതുമാണ്. മൃദുവായ മധുരമുള്ള സ്വാദാണ് ഇതിന് ഉള്ളതെന്ന് വിവരിച്ചിരിക്കുന്നു. മുറിയിലെ താപനിലയിൽ സൂക്ഷിക്കുന്നതാണ് നല്ലത്. മുറിച്ച തണ്ണിമത്തൻ 5 ദിവസം വരെ ഫ്രിഡ്ജിൽ സൂക്ഷിക്കാം.
ലഭ്യത
വസന്തത്തിന്റെ അവസാനം മുതൽ വേനൽക്കാലത്തിന്റെ ആരംഭം വരെ ഇത് ലഭ്യമാണ്. കൂടാതെ കാലിഫോർണിയയിലെ വിവിധ കർഷകരുടെ വിപണികളിലും ഏഷ്യൻ വിപണികളിലും ഇത് ലഭ്യമാണ്, മാത്രമല്ല അതിന്റെ തനതായ നിറം കാരണം ഇത് വളരെ പ്രിയമുള്ളതാണ്. ഓസ്‌ട്രേലിയയിലെയും മറ്റ് രാജ്യങ്ങളിലെയും സൂപ്പർമാർക്കറ്റുകളിലും ഇത് ലഭ്യമാണ്.
ഐവറി ഗയ തണ്ണിമത്തൻ
ഐവറി ഗയ തണ്ണിമത്തന് സവിശേഷമായ വർണ്ണാഭമായ പുറംഭാഗമുണ്ട്. പേര് സൂചിപ്പിക്കുന്നത് ചർമ്മത്തിന്റെ അടിസ്ഥാന നിറം ചെറിയ നാരങ്ങ പച്ച പുള്ളികളാലും വരകളാലും പൊതിഞ്ഞ ഐവറി ക്രീമാണ്. ഒരു ചെറിയ തണ്ണിമത്തൻ ഐവറി ഗയയ്ക്ക് ദീർഘവൃത്താകൃതിയുണ്ട്. ഐവറി ഗയ തണ്ണിമത്തന് നേർത്ത പുറംതൊലി ഉണ്ട്. അത് മുറിക്കുമ്പോൾ ഒരു ക്രീം വെളുത്ത ആന്തരിക മാംസം വെളിപ്പെടുന്നു. തണ്ണിമത്തന്റെ മധ്യഭാഗത്ത്, മാംസം മൃദുവും ചാറുള്ളതുമാണ്. ഐവറി ഗയ തണ്ണിമത്തന്റെ തൊലിയോട് അടുത്തിരിക്കുന്ന മാംസത്തിന് നല്ല ഘടനയുണ്ടാകും. ഐവറി ഗയ പിയറിന്റെയും തേനിന്റെയും സൂക്ഷ്മതകളോട് കൂടിയ ഒരു മധുര രുചി പ്രദാനം ചെയ്യുന്നു. പാകമാകുമ്പോൾ അതിന്റെ പൂവിന്റെ അറ്റത്ത് ഒരു ചെറിയ ഫലം ഉണ്ടാകും. ഗാർഹിക താപനിലയിൽ മധുരവും സമൃദ്ധവുമായ തണ്ണിമത്തൻ സുഗന്ധവും നൽകുന്നു.
ചരിത്രം
ഐവറി ഗയ തണ്ണിമത്തന്റെ ജന്മദേശം ജപ്പാനാണ്. ജപ്പാനെ കൂടാതെ, ഇന്ന് ചൈന, മെക്സിക്കോ, തെക്കേ അമേരിക്ക, വടക്കേ അമേരിക്ക എന്നിവിടങ്ങളിൽ, പ്രത്യേകിച്ച് തെക്കൻ കാലിഫോർണിയയിൽ വളരുന്നതായി കാണാം. ഐവറി ഗയ തണ്ണിമത്തൻ ചൂടുള്ള സൂര്യപ്രകാശമുള്ള സാഹചര്യങ്ങളിൽ തഴച്ചുവളരുന്നു. കാലിഫോർണിയയിലെ ഐവറി ഗയ, തിരഞ്ഞെടുത്ത ഏഷ്യൻ വിപണികൾ, കർഷക വിപണികൾ, സ്പെഷ്യാലിറ്റി ഗ്രോസറുകൾ എന്നിവിടങ്ങളിൽ കാണാവുന്നതാണ്.
ഗാലിയ തണ്ണിമത്തൻ
തെക്കുകിഴക്കൻ ഏഷ്യയിൽ സാർദ എന്നും അറിയപ്പെടുന്ന ഗാലിയ തണ്ണിമത്തൻ, പച്ച-മാംസളമായ തണ്ണിമത്തൻ ഇനമായ 'ഹാ-ഓജൻ', നെറ്റഡ്-റിൻഡ് മെലൺ ഇനം 'ക്രിംക' എന്നിവ തമ്മിലുള്ള ഒരു സങ്കരത്തിൽ നിന്ന് ഉത്ഭവിക്കുന്ന ഒരു തരം എഫ് 1 ഹൈബ്രിഡ് തണ്ണിമത്തനാണ്. അഗ്രികൾച്ചറൽ റിസർച്ച് ഓർഗനൈസേഷന്റെ നെവെ യാർ ഗവേഷണ കേന്ദ്രത്തിൽ തണ്ണിമത്തൻ ബ്രീഡർ ഡോ. സ്വി കാർച്ചി ഇസ്രായേലിൽ വികസിപ്പിച്ചെടുത്തു. 1973-ൽ പുറത്തിറക്കിയ ഗാലിയ തണ്ണിമത്തന് കാർച്ചിയുടെ മകളുടെ പേരിലാണ് നാമകരണം ചെയ്തത്. അതിന്റെ പേര് ഹീബ്രു വിൽ "ദൈവത്തിന്റെ തരംഗം" എന്നാണ്. അവ വളരാൻ പ്രത്യേകിച്ച് ബുദ്ധിമുട്ടുള്ള കാര്യമല്ല. അൾജീരിയ, ബ്രസീൽ, ഗ്വാട്ടിമാല, പോർച്ചുഗൽ, സ്പെയിൻ, മൊറോക്കോ, തെക്കൻ യുഎസ് പ്രദേശങ്ങൾ, കോസ്റ്റാറിക്ക, പനാമ, ഹോണ്ടുറാസ്, ഗ്രീസ്, തുർക്കി, ഇസ്രായേൽ, ഈജിപ്ത് എന്നിവിടങ്ങളിൽ ഗാലിയകൾ ഇപ്പോൾ വളരുന്നു.
അവലംബം
വർഗ്ഗം:ജാപ്പനീസ് ഫലങ്ങൾ
പ്രഭാദേവി ക്ഷേത്രം
മുംബൈയിലെ ദാദറിനടുത്ത് പ്രഭാദേവി എന്ന സ്ഥലത്ത് സ്ഥിതി ചെയ്യുന്ന ഒരു ഹിന്ദു ക്ഷേത്രമാണ് പ്രഭാവതി ദേവി ക്ഷേത്രം അഥവാ പ്രഭാദേവി ക്ഷേത്രം.
ചരിത്രം
പ്രധാന പ്രതിഷ്ഠയായ പ്രഭാവതി ദേവിയെ പ്രതിനിധീകരിക്കുന്ന വിഗ്രഹം പന്ത്രണ്ടാം നൂറ്റാണ്ടിലേതാണ്. എങ്കിലും ക്ഷേത്രത്തിന്റെ കെട്ടിടം 1715 ൽ പണിതതാണ്. പ്രഭാദേവി യഥാർത്ഥത്തിൽ പാർവ്വതിയുടെ അവതാരമായ ശാകംബരി ദേവി ആണെന്ന് ചരിത്രകാരന്മാർ അഭിപ്രായപ്പെടുന്നു. ഗുജറാത്തിലെ യാദവ രാജാവായ ഭീമ രാജായുടെ കുലദേവതയാണ് പ്രഭാദേവി. പഥാരെ പ്രഭു സമുദായത്തിൽ പെട്ട ശ്യാം നായിക്ക് എന്ന ഭക്തന്റെ സ്വപ്നങ്ങളിൽ പ്രഭാദേവി പ്രത്യക്ഷപ്പെട്ടതിനെ തുടർന്ന് അദ്ദേഹമാണ് പ്രഭാദേവി ക്ഷേത്രം നിർമ്മിച്ചതെന്ന് പറയപ്പെടുന്നു. മുഗളന്മാരുടെ ആക്രമണത്തെ തുടർന്ന് ദേവിയുടെ വിഗ്രഹം കർണാടകത്തിലേയ്ക്ക് മാറ്റിയിരുന്നു. പിന്നീട് ഇത് ഇപ്പോഴത്തെ പ്രഭാദേവി ക്ഷേത്രത്തിൽ സ്ഥാപിച്ചു.
ചിത്രശാല
വർഗ്ഗം:മുംബൈയിലെ ക്ഷേത്രങ്ങൾ
ദി നോർക്ക
ഒരു റഷ്യൻ യക്ഷിക്കഥയാണ് ദി നോർക്ക (റഷ്യൻ: Норка-зверь, "നോർക്ക-അനിമൽ"). അലക്സാണ്ടർ അഫനസ്യേവ് തന്റെ റഷ്യൻ ഫെയറി ടെയിൽസിന്റെ 132 എന്ന ശേഖരത്തിൽ പ്രസിദ്ധീകരിച്ചു.
കെ.എസ്.എസ്. നമ്പൂതിരിപ്പാട്
കേരളത്തിൽ നിന്നുള്ള ഒരു പ്രമുഖ ഗണീതശാസ്ത്രജ്ഞനായിരുന്നു കെ.എസ്.എസ്.നമ്പൂതിരിപ്പാട്.ടെക് സോഫ്റ്റ് വെയറിന് ഇന്ത്യയിൽ ജനസമ്മതി നേടിക്കൊടുക്കുന്നതിൽ വലിയ പങ്ക് വഹിച്ചു.സ്വതന്ത്ര സോഫ്റ്റ് വെയർ പ്രസ്ഥാനത്തിന്റെ ഇന്ത്യയിലെ ആദ്യ അമരക്കാരിൽ ഒരാളായിരുന്നു ഇദ്ദേഹം.
വർഗ്ഗം:20-ആം നൂറ്റാണ്ടിലെ ഗണിതശാസ്ത്രജ്ഞർ വർഗ്ഗം:ഇന്ത്യൻ ഗണിതശാസ്ത്രജ്ഞർ വർഗ്ഗം:മഹാരാജാസ് കോളേജിന്റെ പൂർവ്വ വിദ്യാർത്ഥികൾ വർഗ്ഗം:കൊച്ചിയിൽ നിന്നുമുള്ള ശാസ്ത്രജ്ഞർ വർഗ്ഗം:കേരള സർവ്വകലാശാലയിലെ അദ്ധ്യാപകർ വർഗ്ഗം:1935-ൽ ജനിച്ചവർ
ദി നോർക്ക
ഉത്ഭവം
വില്യം റാൾസ്റ്റൺ ഷെഡ്ഡൻ-റാൾസ്റ്റൺ ഈ കഥ ദക്ഷിണ റഷ്യയിൽ നിന്നും ചെർണിഗോഫ് ഗവൺമെന്റിൽ നിന്നും ഉത്ഭവിച്ചതാണെന്ന് സൂചിപ്പിച്ചു. മറുവശത്ത്, ചെക്ക് നാടോടിക്കഥയായ കരേൽ ജറോമിർ എർബെൻ ഈ കഥ ഉക്രെയ്നിലെ കെർണിഗോവ്സ്കി സർക്കാർ ശേഖരിച്ചതാണെന്ന് ഉറപ്പിച്ചു പറഞ്ഞു.
വിവർത്തനങ്ങൾ
ഫോക്ലോറിസ്റ്റ് ആൻഡ്രൂ ലാങ് ഈ കഥ വിവർത്തനം ചെയ്യുകയും ദി റെഡ് ഫെയറി ബുക്കിൽ പ്രസിദ്ധീകരിക്കുകയും ചെയ്തു. കഥയ്ക്ക് അദ്ദേഹം ഉറവിടമൊന്നും നൽകിയില്ലെങ്കിലും, ഇത് 1873-ൽ സ്മിത്തും എൽഡറും കൂട്ടരും പ്രസിദ്ധീകരിച്ച W. R. S. റാൾസ്റ്റൺ എഴുതിയ റഷ്യൻ നാടോടി കഥകൾ എന്ന പുസ്തകത്തിൽ നിന്ന് പദാനുപദമായി എടുത്തതാണ്. 2004-ൽ കെസിംഗർ പബ്ലിഷിംഗ് വീണ്ടും പ്രസിദ്ധീകരിക്കുകയും ചെയ്തു.
ഫോക്ക്‌ലോറിസ്റ്റായ കാരെൽ ജറോമിർ എർബെൻ പ്രസിദ്ധീകരിച്ച ഒരു പതിപ്പ് നോർക്ക, ദി ബീസ്റ്റ് എന്ന പേരിൽ വിവർത്തനം ചെയ്യപ്പെട്ടു.
വിശകലനം
വില്യം റാൾസ്റ്റൺ ഷെഡൻ-റാൾസ്റ്റൺ ഈ കഥ (മൂന്നാം/ഏറ്റവും ഇളയ രാജകുമാരൻ അധോലോകത്തിലേക്ക് ഇറങ്ങി മൂന്ന് കന്യകമാരെ രക്ഷിക്കുന്നു) "നിരവധി സ്കാസ്കകളുടെ പ്രമേയത്തിന് രൂപം നൽകി".
വില്യം റാൾസ്റ്റൺ ഷെഡ്ഡൻ-റാൾസ്റ്റണും പണ്ഡിതനായ ജാക്ക് ഹാനിയും "നോർക്ക" എന്ന പേര് യൂറോപ്യൻ ഓട്ടറായ മുസ്റ്റെല ലുട്രിയോളയെ സൂചിപ്പിക്കണമെന്ന് ചൂണ്ടിക്കാട്ടി.
അദ്ദേഹം നാടോടിക്കഥകളുടെ വർഗ്ഗീകരണം വികസിപ്പിച്ചതിന് തൊട്ടുപിന്നാലെ, ഫിന്നിഷ് ഫോക്ക്‌ലോറിസ്റ്റ് ആൻറ്റി ആർനെ 1912-ൽ ബ്രദേഴ്സ് ഗ്രിം, ഓസ്ട്രിയൻ കോൺസൽ ജോഹാൻ ജോർജ്ജ് വോൺ ഹാൻ, ഡാനിഷ് ഫോക്ക്‌ലോറിസ്റ്റ് സ്വെൻഡ് ഗ്രണ്ട്‌വിഗ്, സ്വിസ് പണ്ഡിതനായ ലോറ ഗോൺസെൻബാച്ച്, അലക്‌സെൻബാക്ക് എന്നിവരുടെ ശേഖരങ്ങളെക്കുറിച്ചുള്ള ഒരു പഠനം പ്രസിദ്ധീകരിച്ചു. 1910-ൽ വികസിപ്പിച്ച ഈ പ്രാഥമിക സമ്പ്രദായമനുസരിച്ച്, കഥ 301A, "മോഷ്ടിച്ച മൂന്ന് രാജകുമാരിമാർ" എന്ന തരത്തിന് അനുയോജ്യമാണ്.
പ്രൊഫസർ ജാക്ക് ഹാനി ഈ കഥയുടെ വർഗ്ഗീകരണം AT 301, "The Three Stolen Princesses" എന്ന് സ്ഥിരീകരിച്ചു. വാസ്തവത്തിൽ, "മൂന്ന് രാജ്യങ്ങൾ - കോപ്പർ, സിൽവർ, ഗോൾഡൻ" എന്നും അറിയപ്പെടുന്ന ഈ കഥാ തരം "ഏറ്റവും ജനപ്രിയമായ റഷ്യൻ നാടോടിക്കഥകളിൽ" ഒന്നാണ്. കൂടാതെ ഉക്രെയ്നിൽ മാത്രം, "കിഴക്കൻ സ്ലാവിക് പാരമ്പര്യത്തിലെ ഏറ്റവും ജനപ്രിയമായ ഒന്നാണ്". പ്രൊഫസർ ആൻഡ്രെജീവ് അഭിപ്രായപ്പെട്ടു, "ടെയിൽസ് ഓഫ് മാജിക്", ടൈപ്പ് 301, "മൂന്ന് രാജ്യങ്ങളും മോഷ്ടിക്കപ്പെട്ട രാജകുമാരികളും", 31 വകഭേദങ്ങളുള്ള "ഏറ്റവും കൂടുതൽ ശേഖരിക്കപ്പെടുന്ന" ഒന്നായിരുന്നു.
കഴുകന്റെ പുറകിലെ യാത്രയെ സംബന്ധിച്ചിടത്തോളം, ഫോക്ക്‌ലോറിസ്റ്റ് പണ്ഢിതന്മാർ കഴുകനെ സഹായിക്കുന്ന എറ്റനയുടെ കഥയുമായി അതിന്റെ സാമ്യം തിരിച്ചറിയുന്നു. ഈ കഥ പിന്നീട് ആർനെ-തോംസൺ-ഉതർ ഇൻഡക്സ് The Eagle as helper: hero carried on the wings of a helpful eagle" 537 എന്ന് തരംതിരിക്കപ്പെട്ടു ".
സംഗ്രഹം
തന്റെ മൃഗങ്ങളെ വിഴുങ്ങുന്ന വലിയ മൃഗമായ നോർക്കയെ നശിപ്പിക്കാൻ രാജാവിന് കഴിയുന്നില്ല. നോർക്കയെ കൊല്ലുന്ന ഏതൊരു മകനും അവൻ തന്റെ രാജ്യത്തിന്റെ പകുതി വാഗ്ദാനം ചെയ്യുന്നു. മൂത്ത രണ്ട് ആൺമക്കൾ മൃഗത്തെ വേട്ടയാടുന്നതിന് പകരം മദ്യപിക്കുകയും ആനന്ദിക്കുകയും ചെയ്യുന്നു. ഇളയ മൂന്നാമത്തെ മകൻ, ഒരു ലളിത, മൃഗത്തെ മുറിവേൽപ്പിക്കുകയും പിന്തുടരുകയും ചെയ്യുന്നു. ഒരു വലിയ കല്ലിനടിയിൽ നിന്ന് മൃഗം രക്ഷപ്പെടുന്നു. മൂന്നാമത്തെ മകൻ പാതാളത്തിലേക്ക് ഇറങ്ങുകയും സംസാരിക്കുന്ന ഒരു കുതിരയെ കണ്ടുമുട്ടുകയും അവനെ ഇവാൻ എന്ന് വിളിക്കുകയും നോർക്കയുടെ സഹോദരിയായ സുന്ദരിയായ ഒരു സ്ത്രീയുടെ ഉടമസ്ഥതയിലുള്ള ഒരു ചെമ്പ് കൊട്ടാരത്തിലേക്ക് കൊണ്ടുപോകുകയും ചെയ്യുന്നു. നോർക്കയിലെ സഹോദരിമാരുടെ ഉടമസ്ഥതയിലുള്ള ഒരു വെള്ളി കൊട്ടാരത്തിലേക്കും സ്വർണ്ണ കൊട്ടാരത്തിലേക്കും അദ്ദേഹം യാത്ര ചെയ്യുന്നു. മൂന്നാമത്തേതും ഇളയതുമായ സഹോദരി അവനോട് നോർക്ക കടലിൽ ഉറങ്ങുകയാണെന്ന് പറയുന്നു. അവൾ അവന് ഒരു വാളും ശക്തിയുടെ വെള്ളവും നൽകുകയും തന്റെ സഹോദരന്റെ തല ഒറ്റയടിക്ക് വെട്ടാൻ പറയുകയും ചെയ്യുന്നു. "ശരി, തൽക്കാലം ഞാൻ തീർന്നു!" എന്ന് പറയുന്ന നോർക്കയുടെ തല വെട്ടിയിട്ട് അയാൾ കടലിലേക്ക് ഉരുളുന്നു.
പുറംകണ്ണികൾ
വർഗ്ഗം:റഷ്യൻ നാടോടിക്കഥകൾ
മാഡ് മാക്സ്: ഫ്യൂരി റോഡ്‌
2015 ൽ പുറത്തിറങ്ങിയ ഒരു ഹോളിവൂഡ്‌ ആക്ഷൻ ത്രില്ലർ ചേസ് സിനിമയാണ് മാഡ് മാക്സ് : ഫ്യൂരി റോഡ്‌. പ്രശസ്തമായ മാഡ് മാക്സ് പരമ്പരയുടെ നാലാം ഭാഗമാണിത്. ജോർജ് മില്ലർ ആണ് സംവിധാനം ചെയ്തത്. ടോം ഹാർഡി മാക്സ് റോക്കാറ്റാൻസ്കിയായും ഇംപീറേറ്റർ ഫ്യൂരിയോസയായി ചാർലിസ് തെറോണും അഭിനയിക്കുന്നു.
ഇതിവൃത്തം
ഒരു ആണവ കൂട്ടക്കൊല ലോകത്തെ ഒരു മരുഭൂമി ആക്കി മാറ്റി. സംസ്കാരങ്ങൾ തകർന്നടിഞ്ഞു. മാക്സ് റോകറ്റാൻസ്കി എന്ന ദുരന്തം അതിജീവിച്ചയാളെ മരണമില്ലാത്ത ജോ എന്ന ഏകാതിപതിയുടെ സൈന്യം പിടികൂടി അയാളുടെ കോട്ടയിലേക്ക്  കൊണ്ടുപോയി. സാർവത്രിക രക്ത ദാതാവായ മാക്സിനെ നക്‌സ് എന്ന പരിക്കേറ്റ ഭടന്റെ രക്ത സഞ്ചി ആയി മാറ്റി അയാളെ തടവിലാക്കി. ജോയുടെ ഒരു സൈനിക മേധാവിയായ ഫ്യൂരിയോസ ഇന്ധനം ശേഖരിക്കാനായി തന്റെ കവചിത വാഹനത്തിൽ പുറപ്പെട്ടു. വൈകിയാണ് ജോ അറിഞ്ഞത് തന്റെ അഞ്ചു ഭാര്യമാരും അപ്രത്യക്ഷരായി എന്ന്. തന്റെ മുഴുവൻ സേനയുമായി ജോ ഫ്യൂരിയോസയെ തേടി പുറപ്പെട്ടു.
നക്സിനു രക്തം നൽകാനായി മാക്സിനെയൊരു വാഹനത്തിൽ ബന്ധിച്ചു. ഫ്യൂരിയോസയും ജോയുടെ സേനയും തമ്മിൽ യുദ്ധം തുടങ്ങി. ഫ്യൂരിയോസ തന്റെ വാർ റിഗ് എന്ന വാഹനം ഒരു മണൽമാരിയിലേക്കു ഓടിച്ചു കയറ്റി. വാർ റിഗ് നശിപ്പിക്കാൻ നക്‌സ് നടത്തിയ ശ്രമം വിഫലമായി. അതിനിടയിൽ മാക്സ് രക്ഷപെട്ടു. പിനീട് മാക്സ് കാണുന്നത് വണ്ടി നന്നാക്കാൻ ശ്രമിക്കുന്ന ഫ്യൂരിയോസയെ ആണ്. ഒപ്പം ജോയുടെ 5 ഭാര്യമാരെയും. അതിൽ അംഗർഡ് എന്ന സ്ത്രീ പൂർണ ഗർഭിണിയായിരുന്നു. മാക്സ് റിഗ് അപഹരിച്ചു. പക്ഷെ കിൽ സ്വിച് ഉണ്ടായിരുന്നതിനാൽ അത് കൊണ്ടുപോകാൻ കഴിഞ്ഞില്ല. ഒടുവിൽ ഫ്യൂരിയോസയും മറ്റുള്ളവരും തന്നെ അനുഗമിച്ചുകൊള്ളാൻ നിവൃത്തിയില്ലാതെ മാക്സിനു പറയേണ്ടി വന്നു. പോരാട്ടം കൊടുമ്പിരി കൊണ്ടു. അതിനിടെ റോഡിലേക്ക് വീണ അംഗർഡ് ജോയുടെ കാർ കയറി തൽക്ഷണം മരിച്ചു. താൻ പോകുന്നത് പച്ച നിലം എന്ന തൻറെ ജന്മസ്ഥലത്തേക്കാണെന്നു ഫ്യൂരിയോസ വെളിപ്പെടുത്തി. ഇതിനിടയിൽ നിരാശനായ നക്‌സ് മാക്സിനൊപ്പം ചേർന്നു. അന്നു രാത്രി റിഗ് ചെളിയിൽ പൂണ്ടുപോയി. പാഞ്ഞു വന്ന ബുള്ളറ്റ് ഫാർമ്മർ എന്ന ജോയുടെ അനുയായി ഫ്യൂരിയോസയുടെ വെടിയേറ്റ് അന്ധനായി. അയാളുടെ ആളുകളെ മാക്സ് തുരത്തി അവരുടെ ആയുധങ്ങൾ പിടിച്ചെടുത്തു.
യാത്രയ്ക്കൊടുവിൽ ഫ്യൂരിയോസ തന്റെ സ്വന്തം നാട്ടിലെത്തി. അവളുടെ ബന്ധുക്കൾ അവളെ തിരിച്ചറിഞ്ഞു. കുട്ടിയായിരുന്നപ്പോൾ അവളെ തട്ടിക്കൊണ്ട് പോയതായിരുന്നു. തന്റെ ഒപ്പം ഉണ്ടായിരുന്ന അമ്മ മരിച്ചുപോയെന്നു ഫ്യൂരിയോസ അറിയിച്ചു. അവിടെ വച്ച് ഫ്യൂരിയോസക്കു ഒറ്റ കൈ മാത്രമേ ഉള്ളൂ എന്നു മാക്സ് കാണുന്നു. ആ സ്ഥലം ജീവിക്കാൻ പറ്റിയതല്ല എന്ന് ഫ്യൂരിയോസ മനസ്സിലാക്കി. ദൂരെ ഉപ്പുകാടുകൾക്കപ്പുറം നല്ല സ്ഥലം കാണുമെന്ന് അവർ കരുതി ബൈക്കുകളിൽ യാത്ര പുറപ്പെട്ടു. ഇടയ്ക്കു മാക്സിന്റെ മനസ് മാറി. ജോയുടെ സേനയെ തോല്പിച്ചാൽ സമൃദ്ധമായ അയാളുടെ സ്ഥലം പിടിച്ചെടുക്കാമെന്ന് മാക്സ് ഉപദേശിച്ചു. മടക്കയാത്രയിൽ വച്ച് ജോയുടെ സേന അവരെ ആക്രമിച്ചു. ഫ്യൂരിയോസക്ക് മാരകമായി പരിക്കേറ്റു. നക്സിന്റെ ചാവേർ ആക്രമണത്തിൽ ജോയുടെ മകൻ റിക്ടസ് മരിച്ചു. ജോയുടെ സേന പോരാട്ടത്തിൽ പരാജയപ്പെട്ടു. ഒടുവിൽ ജോയും കഥാവശേഷനായി. ഫ്യൂരിയോസക്ക് മാക്സ് തന്റെ രക്തം കൊടുത്തു. ജോയുടെ ജഡവുമായി എത്തിയ മാക്സിനെയും സംഘത്തെയും ജനം സ്വാഗതം ചെയ്തു. പക്ഷേ എല്ലാ അധികാരവും ഫ്യൂരിയോസക്ക് നൽകി മാക്സ് ജനക്കൂട്ടത്തിനിടയിൽ അപ്രത്യക്ഷനായി.
അവലംബം
വർഗ്ഗം:2015-ൽ പുറത്തിറങ്ങിയ ചലച്ചിത്രങ്ങൾ
എക്കിനോപ്സ് റിട്രോ
തെക്കൻ, കിഴക്കൻ യൂറോപ്പ് (കിഴക്ക് സ്പെയിൻ മുതൽ തുർക്കി, ഉക്രെയ്ൻ, ബെലാറസ് വരെ), പടിഞ്ഞാറൻ ഏഷ്യ എന്നിവിടങ്ങളിൽ നിന്നുള്ള സൂര്യകാന്തി കുടുംബത്തിലെ പൂച്ചെടികളുടെ ഒരു ഇനമാണ് എക്കിനോപ്സ് റിട്രോ. അമേരിക്കൻ ഐക്യനാടുകളിൽ തുറസ്സായ സ്ഥലങ്ങളിൽ ഈ ഇനം വളരെ സ്വാഭാവികമായി കാണപ്പെടുന്നു.
അവലംബം
വർഗ്ഗം:ഏഷ്യയിലെ സസ്യജാലം വർഗ്ഗം:യൂറോപ്പിലെ സസ്യജാലം വർഗ്ഗം:ആസ്റ്റ്രേസീ
ഡിജിലോക്കർ
സുപ്രധാന രേഖകളും സർട്ടിഫിക്കറ്റുകളും ഡിജിറ്റൽ രൂപത്തിൽ സൂക്ഷിക്കുന്നതിനും ആധാർ നമ്പർ ഉപയോഗിച്ച് ഇവ ഓൺലൈനായി ഉപയോഗിക്കുന്നതിനും സൗകര്യമൊരുക്കുന്ന സംവിധാനമാണ് ഡിജിലോക്കർ.
പുറം കണ്ണികൾ
വർഗ്ഗം:ഇന്ത്യയിലെ സർക്കാർ പദ്ധതികൾ
ഹാർപെൻസ് ക്രാഫ്റ്റ്
ഹാർപെൻസ് ക്രാഫ്റ്റ് (ഡാനിഷ്) അല്ലെങ്കിൽ ഹാർപൻസ് ക്രാഫ്റ്റ്, "ദി പവർ ഓഫ് ദി ഹാർപ്പ്" എന്നാണ് അർത്ഥമാക്കുന്നത്, ഇത് ഒരു അമാനുഷിക ബല്ലാഡ് തരത്തിന്റെ തലക്കെട്ടാണ്, ഇത് ഡാനിഷ്, സ്വീഡിഷ്, നോർവീജിയൻ, ഐസ്‌ലാൻഡിക് വേരിയന്റുകളിൽ സാക്ഷ്യപ്പെടുത്തിയിരിക്കുന്നു.
സ്കാൻഡിനേവിയൻ മധ്യകാല ബാലാഡിന്റെ തരങ്ങളിൽ, "മനുഷ്യൻ തന്റെ മണവാട്ടിയെ മെർമനിൽ നിന്ന് തന്റെ കിന്നാരം വായിച്ച് രക്ഷിക്കുന്നു" എന്നത് ടൈപ്പ് എ 50 യിൽ പട്ടികപ്പെടുത്തിയിരിക്കുന്നു.
ബല്ലാഡ് വിവാഹനിശ്ചയം ചെയ്തയാൾ ഒരു പാലത്തിൽ നിന്ന് നദിയിലേക്ക് വീഴുന്നതിന്റെ മുൻകരുതലുകൾ ഉള്ള ഒരു നായകനെക്കുറിച്ച് പറയുന്നു, നായകന്റെ ഉറപ്പുകളും മുൻകരുതലുകളും ഉണ്ടായിരുന്നിട്ടും അത് യാഥാർത്ഥ്യമാകുന്നു. എന്നാൽ തന്റെ കിന്നാരം വാദനത്തിന്റെ ശക്തിയാൽ, TSB കാറ്റലോഗിൽ "മെർമാൻ" എന്ന് വിളിക്കപ്പെടുന്ന നദി ജീവിയിൽ നിന്ന് അയാൾ തന്റെ വധുവിനെ വീണ്ടെടുക്കുന്നു: "മെർമാൻ" (ഹവ്മാൻഡ്) ഒരു വകഭേദത്തിലാണ് സംഭവിക്കുന്നത്, അത് പഴയ ഡാനിഷ് വാചകത്തിൽ ട്രോൾ എന്നും സ്വീഡിഷ് വാചകത്തിൽ "നെക്ക് (നിക്സ്)" എന്നും വിളിക്കുന്നു.
പാറക്കോട്ടിൽ കുമാരൻ
കേരളത്തിലെ ഒരു കമ്മ്യൂണിസ്റ്റ് പ്രവർത്തകനും മുൻ നിയമസഭാംഗവുമായിരുന്നു പാറക്കോട്ടിൽ കുമാരൻ എന്ന '''പി. കുമാരൻ''' (ജീവിതകാലം: 26 ഒക്ടോബർ 1934 - 26 ഒക്ടോബർ 2020). മണ്ണാർക്കാട് നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ചാണ് ഇദ്ദേഹം ഏഴാം കേരളനിയമസഭയിൽ അംഗമായത്. ജനയു​ഗം പത്രത്തിന്റെ ഡയറക്ടർ ബോർഡം​ഗം, കരിമ്പുഴ ഹയർ സെക്കൻഡറി സ്കൂൾ മാനേജർ, കരിമ്പുഴ പഞ്ചായത്ത്‌ പ്രസിഡന്റ്, കുലിക്കിലിയാട് സഹകരണ ബാങ്ക് പ്രസിഡന്റ് എന്നീ നിലകളിലും പ്രവർത്തിച്ചിരുന്നു. ഇദ്ദേഹത്തിന്റെ മൂന്ന് ഏക്കർ വരുന്ന വസ്തു അന്ധവിദ്യാലയമായ ഹെല്ലൻ കെല്ലർ സെന്റേണറി മോഡൽ വിദ്യാലയത്തിന് സംഭാവനയായി നൽകിയിട്ടുണ്ട്. വാർദ്ധക്യസഹജമായ ആസുഖങ്ങളേത്തുടർന്ന് 2020 ഒക്ടോബർ 26ന് കോഴിക്കോട്ടുള്ള ഒരു സ്വകാര്യ ആശുപത്രിയിൽ വച്ച് അന്തരിച്ചു. പി. കൃഷ്ണൻ, കല്ല്യാണിയമ്മ എന്നിവരാണ് മാതാപിതാക്കൾ, പാർവതിയാണ് ഭാര്യ, സുധീർ, ബീന, ബിജില, മുരളി എന്നിവർ മക്കളുമാണ്.
അവലംബം
വർഗ്ഗം:ജന്മദിനത്തിൽ മരിച്ചവർ വർഗ്ഗം:1934-ൽ മരിച്ചവർ വർഗ്ഗം:2020-ൽ മരിച്ചവർ വർഗ്ഗം:ഒക്ടോബർ 26-ന് ജനിച്ചവർ വർഗ്ഗം:ഒക്ടോബർ 26-ന് മരിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:ഏഴാം കേരള നിയമസഭാംഗങ്ങൾ
ഗ്രന്മ (പായ്ക്കപ്പൽ)
ക്യൂബൻ വിപ്ലവത്തിൽ പങ്കെടുക്കാനുള്ള 82 വിമതസൈനികരേയും കൊണ്ട് മെക്സിക്കോയിൽ നിന്നും ക്യൂബയിലേക്കു പോയ പായ്ക്കപ്പലാണ് ഗ്രന്മ. ക്യൂബയുടെ ഏകാധിപതിയായിരുന്നു ഫുൾജെൻസിയോ ബാറ്റിസ്റ്റയെ അധികാരത്തിൽ നിന്നും പുറത്താക്കുക എന്നതായിരുന്നു ക്യൂബൻ വിപ്ലവത്തിന്റെ അന്തിമ ലക്ഷ്യം. 60അടി നീളമുള്ളതും, ഡീസൽ യന്ത്രത്താൽ പ്രവർത്തിക്കുന്നതുമായ ഒരു യാനമായിരുന്നു ഗ്രന്മ. 12 പേരെ വഹിക്കാൻ കരുത്തുള്ള ഈ പായ്ക്കപ്പൽ 1943 ൽ നിർമ്മിച്ചതായിരുന്നു. മുത്തശ്ശി എന്നർത്ഥം വരുന്ന ഗ്രാന്റ് മദർ എന്ന ഇംഗ്ലീഷ് പദത്തിന്റെ ചുരുക്കമാണ് ഗ്രന്മ. യഥാർത്ഥ ഉടമസ്ഥന്റെ മുത്തശ്ശിയുടെ ഓർമ്മയ്ക്കായാണത്രെ ഈ ജലവാഹനത്തിന് ഗ്രന്മ എന്ന പേരു നൽകിയത്.
ക്യൂബൻ വിപ്ലവത്തിലെ പങ്ക്
26ജൂലൈ മൂവ്മെന്റ് എന്ന വിമതസേനയിലെ സൈനികരെ മെക്സിക്കോയിൽ നിന്നും ക്യൂബയിലേക്ക് കടൽമാർഗ്ഗം കൊണ്ടു ചെന്നെത്തിച്ചത് ഗ്രന്മ എന്ന ഈ ചെറിയ കപ്പലാണ്. സൈനികരേയും കൊണ്ട് ഗൾഫ് ഓഫ് മെക്സിക്കോ കടക്കാൻ ഒരു നല്ല കപ്പൽ വാങ്ങാനായിരുന്നു ഫിദലിന്റെ നേതൃത്വത്തിലുള്ള 26ജൂലൈ മൂവ്മെന്റ് തീരുമാനിച്ചിരുന്നതെങ്കിലും, പണത്തിന്റെ അഭാവത്താൽ അത് സാധിക്കുമായിരുന്നില്ല. അവസാനം 10 ഒക്ടാബർ 1956 ന് 15000 അമേരിക്കൻ ഡോളർ കൊടുത്ത് സേന സ്വന്തമാക്കിയതായിരുന്നു ഗ്രന്മ എന്ന പായ്ക്കപ്പൽ. മെക്സിക്കോ നഗരത്തിലെ ഒരു ആയുധവ്യാപാരിയായിരുന്ന അന്റോണിയോ ആണ് ഒരു അമേരിക്കൻ ദമ്പതികളിൽ നിന്നും 26ജൂലൈ മൂവ്മെന്റിനുവേണ്ടി ഈ കപ്പൽ വാങ്ങിയത്. ക്യൂബയുടെ മുൻ പ്രസിഡന്റും, ബാറ്റിസ്റ്റയുടെ സൈനിക അട്ടിമറിയിലൂടെ പുറത്താക്കപ്പെട്ടതും ആയ കാർലോസ് സോകാറസ് ആയിരുന്നു ഗ്രന്മ വാങ്ങുന്നതിനായുള്ള പണം സ്വരൂപിക്കാൻ ഫിദലിനേയും കൂട്ടരേയും സഹായിച്ചത്. ഫിദലും സഹപ്രവർത്തകരും മെക്സിക്കോയിൽ ക്യൂബൻ വിപ്ലവത്തിനുള്ള പദ്ധതി തയ്യാറാക്കുമ്പോൾ കാർലോസ് അവിടെ രാഷ്ട്രീയ അഭയാർത്ഥിയായി കഴിയുകയായിരുന്നു.
യാത്ര
വിചാരിച്ചതിലും വൈകിയാണ് ഗ്രന്മ ലക്ഷ്യസ്ഥാനത്തെത്തിയത്. വിമതസൈനികർ എല്ലാവരും തന്നെ ക്ഷീണിതരായിരുന്നു. ദൂരയാത്രയും, അവിചാരിത തടസ്സങ്ങളും കാരണം പെട്ടെന്ന് ഒരു യുദ്ധത്തിന് അവരാരും തന്നെ ശാരീരികമായോ, മാനസികമായോ കഴിവുള്ളവരായിരുന്നില്ല.
കരയ്ക്കിറങ്ങൽ
തീരത്തു നിന്നും അറുപതു മീറ്റർ ദൂരെയായാണ് കപ്പൽ അടുത്തത്. തീരത്തു കെട്ടിക്കിടന്നിരുന്ന ചെളി കാരണം, കൂടുതൽ അടുപ്പിക്കാൻ കഴിയുമായിരുന്നില്ല. ഈ ചെളിയിൽകൂടെ വേണമായിരുന്നു സൈനികർക്ക് തീരത്തേക്ക് എത്തിച്ചേരാൻ. സൈനികരുടെ കയ്യിലേറിയിരുന്ന കനത്ത ഭാരം കാരണം, അവരെല്ലാം ഈ ചെളിയിൽ താഴ്ന്നുപോയേക്കുമോ എന്നു വരെ ഭയപ്പെട്ടിരുന്നു. ഈ അറുപതു മീറ്റർ ദൂരം താണ്ടാൻ ഏതാണ്ട് രണ്ടു മണിക്കൂർ സമയം എടുത്തു.
വിപ്ലവാനന്തരം
1959 ജനുവരി ഒന്നാം തീയതി, ക്യൂബൻ വിപ്ലവത്തിന്റെ വിജയശേഷം, ഗ്രന്മ ഹവാന നഗരത്തിലേക്ക് മാറ്റി. കപ്പലിന്റെ നാവികനായിരുന്ന നോബർട്ടോവിനായിരുന്നു പിന്നീട് അതിന്റെ ചുമതല മുഴുവൻ. ക്യൂബൻ വിപ്ലവത്തിന്റെ സ്മാരകമായി ഹവാനയിൽ പടുത്തുയർത്തിയ കാഴ്‌ചബംഗ്ലാവിൽ ഒരു പ്രത്യേക ചില്ലുമുറിയിൽ ഗ്രന്മയേയും സൂക്ഷിച്ചു. ഗ്രന്മ തീരത്തണഞ്ഞ ആ പ്രദേശത്തിന് പിന്നീട് ക്യൂബൻ സർക്കാർ ഗ്രന്മ പ്രൊവിൻസ് എന്നു പേരിട്ടു. ഗ്രന്മ പ്രൊവിൻസിൽ സ്ഥിതി ചെയ്യുന്ന ഗ്രന്മ നാഷണൽ പാർക്ക് യുനെസ്കോയുടെ തിരഞ്ഞെടുക്കപ്പെട്ട പൈതൃക പ്രദേശങ്ങളുടെ പട്ടികയിൽ ഉൾപ്പെട്ടിട്ടുള്ളതാണ്.
വാമ്പയർ സ്ക്വിഡ്
ആഴക്കടലിലെ ഉഷ്ണമേഖലാ സമുദ്രങ്ങളിൽ കാണപ്പെടുന്ന ഒരു ചെറിയ സിഫാലോപോഡ് ആണ് വാമ്പയർ സ്ക്വിഡ്  (വമ്പൈറോടൂത്തിസ് ഇൻഫ്രെനലിസ്, ലിറ്റ് "വാമ്പയർ സ്ക്വീഡ് ഫ്രം ഹെൽ") ഇതിന്റെ തനതായ റെട്രാക്റ്റൈൽ സെൻസറി ഫിലമെന്റുകൾ നീരാളി, കൂന്തൾ എന്നിവ തമ്മിലുള്ള സമാനതയും  പങ്കുവയ്ക്കുന്നതിനാൽ ഇതിനെ വാമ്പൈറോമോർഫിഡ നിരയിലുൾപ്പെടുത്തുന്നതിനെ ന്യായീകരിക്കുന്നു.
രണ്ടാം ത്രിമൂർത്തി ഭരണകൂടം (റോമൻ റിപ്പബ്ലിക്)
പ്രാചീന റോമൻ റിപ്പബ്ലിക്കിൽ 43 ബി സി മുതൽ 33 ബി സി വരെ  മാർക്ക് ആന്റണി, അഗസ്റ്റസ്,  മാർക്കസ് ലെപിഡസ് എന്നിവർ ചേർന്ന് രൂപീകരിച്ച ഭരണകക്ഷി സഖ്യമാണ് രണ്ടാം ത്രിമൂർത്തി ഭരണകൂടം. ആദ്യത്തെ ത്രിമൂർത്തി ഭരണകൂടം അനൗപചാരികമായ ഒരെണ്ണമായിരുന്നു, പക്ഷെ രണ്ടാമത്തേത് ഔദ്യോഗികമായി സ്ഥിരീകരിച്ച ഒരു ത്രിമൂർത്തി സഖ്യമായിരുന്നു. 43 ബി സി നവംബർ 26 നാണ് മാർക്ക് ആന്റണി, അഗസ്റ്റസ്,  മാർക്കസ് ലെപിഡസ്  എന്നിവർക്ക് വഴി തെറ്റിപ്പോയ റോമൻ റിപ്പബ്ലിക്കിന്റെ ഭരണഘടന (constitution) പുനർസ്ഥാപിക്കാനുള്ള സകല അധികാരങ്ങളുമുള്ള ലെഗസ് റ്റിറ്റിയ (lex titia) നിയമം പാസ്സാക്കിയത്. ഈ നിയമമനുസരിച്ച് ഈ ത്രിമൂർത്തി സഖ്യത്തിന് ഏത് നിയമവും റദ്ദാക്കാനും, പുതിയ നിയമങ്ങളുണ്ടാക്കാനുമുള്ള അധികാരമുണ്ടായിരുന്നു ഇതിനു സെനറ്റിന്റെയോ, പ്ലീബിയൻ കൗൻസിലിന്റെയോ അനുവാദത്തിന്റെ ആവശ്യമില്ലായിരുന്നു. റോമൻ റിപ്പബ്ലിക്കിന്റെ ചരിത്രത്തിൽ സുള്ളയുടെ ഡിക്റ്റേറ്റർഷിപ്പിനു മാത്രമേ ഇതിനുമുൻപ് ഇത്രയും വ്യാപകമായ അധികാരങ്ങളുണ്ടായിരുന്നു. ഈ അധികാരത്തിനുണ്ടായിരുന്ന ഒരേ ഒരു പരിമിതി ഇതിന്റെ കാലാവധി അഞ്ച് വർഷം കഴിഞ്ഞ് അവസാനിക്കും എന്നതായിരുന്നു.
ചരിത്ര പാശ്ചാത്തലം
പോംപിയെ തോൽപ്പിച്ച് വിജയശ്രീലാളിതനായി റോമിൽ പ്രവേശിച്ച സീസറിന് സെനറ്റ് പത്തു വർഷത്തെ ഡിക്റ്റേറ്റർ പദവി (magistratus extraordinarius) വച്ച് നീട്ടി. സീസറിന്റെ വളർന്നു വരുന്ന രാഷ്ട്രീയ ശക്തി റോമിലെ ഒപ്റ്റിമേറ്റ് കക്ഷിയിൽപ്പെട്ട ചിലരെ പരിഭ്രാന്തരാക്കി. സീസർ ഏകാധിപത്യം കൈയാളി റോമൻ റിപ്പബ്ലിക്കിന്റെ അന്ത്യം കുറിക്കുമെന്നവർ ഭയന്നു.
അവലംബം
Triumvirat 三頭政治